﻿Lista proiectelor culturale organizate de Institutele Culturale Românești din străinătate în luna mai a anului 2015 ACCADEMIA DI ROMANIA DIN ROMA 4 mai / Concertul pentru pian „Compositori romeni in contesto europeo/Compozitori români în context european“ susţinut de Silvia Sbârciu, la sediul Accademia di Romania, cu ocazia Zilei Europei. Din program: Louis Coperin – Chaconne în sol minor, Chaconne în do minor, Chaconne în fa major, Chaconne în sol minor; Eduard Terenyi – Scarlattiana II, Klavierspiel IV – V (selecțiuni); Hommage a Alban Berg – Floetentanz, En blanc et noir, Hommage a Debussy; Domenico Scarlatti – Sonata în re minor, Sonata în sol major, Sonata în do major; Tudor Feraru – Back and White Suite; George Enescu – Pavane; Claude Debussy – Preludes 2e Livre, Prokofiev – Sarkasmen op 17. La sugestia Accademia di Romania, Silvia Sbârciu a făcut parte din juriul Concursului Internaţional de Muzică pentru Tineret „Dinu Lipatti“, organizat de Accademia Musicale Mediterranea (Leporano), în colaborare cu Accademia di Romania, în perioada 4 – 8 mai 2015. 4 – 8 mai / „Concurs Internaţional de Muzică pentru Tineret – Dinu Lipatti“, la Accademia di Romania, în Sala de Concerte. Eveniment organizat în colaborare cu Accademia Musicale Mediterranea – Leporano, Taranto. Concursul s-a desfăşurat pe trei secţiuni: a) Premiul internaţional pentru tineri pianişti, câștigat de Tavares Paolo Gaetano – Brazilia; b) Premiul internaţional pentru tineri solişti (corzi, chitară, suflători), câștigat de Vişinescu Roxana Ligia (vioară) – România, Ienno Davide (chitară) – Italia și Corinto Gianmarco (clarinet) – Italia; c) Premiul internaţional pentru muzică de cameră (ansmbluri duo sau trio), câștigat de Orhestra Giovanile Monte Mario (Italia). Premiul I absolut al Concursului a fost primit de Jieun Lee (pian) din Corea de Sud. În data de 8 mai a avut loc Concertul finaliştilor. 5-12 mai / Expoziția de pictură, gravură, grafică și instalații, intitulată „Discrepanțe“, aparținând artiștilor Diana Vasiliu, Ștefan Ionuț Daniel și Cristian Godeanu, la Accademia di Romania, în Sala de Expoziţii. Îmbinarea tradiţiei şi inovaţiei dă naştere unui dialog plastic dedicat realităţii divergente ca şi element de bază la nivel social. Transformarea valorilor culturale are loc în funcţie de timp şi spaţiu. Formarea profesională diferită a tinerilor artişti oferă trei perspective diverse asupra prezentului, de unde şi ideea de realitate divergentă. 15-18 mai / Participarea sculptorului Raluca Ghideanu la „Bienala Internațională de Artă și Cultură“, la RomArt, Fiera di Roma. Bienala s-a aflat la prima ediție și a reunit pictori, sculptori, graficieni, fotografi, artiști ai artei digitale și video. În sculptură, Raluca Ghideanu continuă seria personajelor aplatizate și alungite, traforate din metal sau lemn. Temele principale sunt „Prison of Life“ , „The Garden“, ce înfățișează o poveste contemporană a Grădinii Edenului și „Sale For the Rest of Me“ – o încercare de regăsire individuală și personală. 15-25 mai /„Expoziția ACASĂ (24 de ore în 24 de fotografii)“ de Roxana Mihaly, la Consulatul General de la Trieste. Expoziția a prezentat povestea unei zile ideale petrecută acasă, în România. Amintirea unui răsărit de soare, gospodăria bunicii, jocurile de odinioară, oamenii sau diversele locuri – toate aceste amintiri s-au cristalizat într-o serie de 24 de imagini. 16 mai / Colocviul internațional de studii dedicat istoriei și spiritualității Muntelui Sfânt, ediția a XIV-a, organizat în colaborare cu Asociația „Insieme per l’Athos“ din Roma, la Accademia di Romania, în Sala de Conferințe. În cadrul evenimentului moderat de prof. Marco Merlini, de la Universitatea din Sibiu, au participat: P.S. Siluan, Episcop al Episcopiei Ortodoxe Române a Italiei, prof. de filosofie patristică și bizantină Antonis Fyrigos de la Universitatea Pontificală Gregoriană din Roma, prof. de Studii slave Marcello Garzaniti de la Universitatea din Florența, Abatele Andrew – Superior al Prioriatului Rus-Ortodox de la San Mamante – San Mommè (Pistoia), prof. Maciej Bielawski, teolog și scriitor de la Universitatea din Verona, părintele Iosif H. Wong, călugăr camaldolese benedictin – Mânăstirea Camaldoli (Arezzo) și Parintele Nickodimus, reprezentant al Sfântului Epistasis al comunității monahale de la Muntele Athos. În cadrulc, a fost prezentată și expoziţia de icoane bizantine a artistelor Maria Galie și Rosanna Cappello. 17-31 mai / Expoziția „Din cer spre centrul pământului“ a artistei Anca Gavriș, la Accademia di Romania, în Sala de Expoziție. Expoziția a cuprins o instalație de artă bazată pe 83 desene pe fotografie, care au fost inspirate din zborul păsărilor în cerul plin de constelaţii; un set de tablouri de uși pe scară largă și cutii sculpturale. Acestea au simbolizat întoarcerea artistei la propriile amintiri, la copilăria și călătoriile ei (un set de sticle pictate care înconjoară schița sculpturii tatălui ei, cu care lucrează împreună, ca într-o conversație). Curatorul expoziției a fost Burt Sun. 22 mai / Prezentarea de modă „Zestrea“ de Liliana Țuroiu. Designerul a continuat să creeze cu reverență colecții care valorifică portul național şi simbolurile acestuia, dăruind o viziune nouă unor piese vestimentare ca ia, brâul şi catrinţa. Liliana Ţuroiu a creat, cu ocazia celei de-a III-a ediţii a Galei Ambasadorilor pentru Turismul Românesc, colecţia „Zestrea“ şi un film ce împletesc, în țesătura lor minuțioasă, arta şi rigoarea cu respectul față de valoarea costumului tradiţional. În cadrul aceluiaşi eveniment, la Accademia di Romania, a fost proiectat un montaj de imagini (o scurtă prezentare a activităţii artistice a Lilianei Țuroiu și revizionarea colecţiei în cadrul Galei „Ambasadorii Turismului Românesc“). Totodată s-a lansat albumul de artă şi costum „Zestrea“ – fotografii cu piesele colecţiei şi imagini fotografiate la Castelul Bran, în locurile preferate de Regina Maria a României şi care apar şi în fotografiile şi filmele documentare. Prefaţa albumului a fost semnată de criticul de artă Cristian-Robert Velescu, prof. univ. dr. la Universitatea Naţională de Arte Bucureşti şi Preşedintele Senatului UNARTE București. INSTITUTUL CULTURAL ROMÂN „TITU MAIORESCU“ DE LA BERLIN 1-2 mai / Prezentarea expoziției eveniment „Destiny in absence“, semnată de Anamaria Avram, Sorin Manu și Stanca Radu, în cadrul evenimentului jubiliar „Großer Frühlingsrundgang 2015“, la Centrul de artă contemporană Spinnerei din Leipzig. Expoziția artiștilor români a cuprins o instalație interactivă, instalații de tip mixed media, pictură, proiecții video, fiind deschisă publicului până în luna iulie. Echipa de bază a proiectului a fost formată din curatorul Anamaria Avram, producătorul de film Ion Sorin Manu și regizorul Stanca Radu. În paralel, au avut loc sesiuni de dezbateri, dialoguri, proiecții pe subiect și prezentări ale unor artiști români și proiecte reprezentative, cu artiști, curatori, galeriști, studenți, oameni de cultură, colaboratori, parteneri și oficialități, interesați în promovarea artei românești peste hotare. 9 mai / Spectacol inedit cu muzică de pian, muzică electronică și proiecții video, cu participarea muzicianului Mischa Blanos și a artistului vizual Paul Gliga, în cadrul programului de concerte organizate la sediul Institutului Cultural Român de la Berlin. Mischa Blanos a prezentat un repertoriu individual de piese, îmbinând muzica electronică și muzica clasică și incorporând, de asemenea, şi alte genuri muzicale, precum jazz-ul sau muzica tradiţională. Evenimentul a avut loc cu ocazia Zilei Europei. Concertul a fost urmat de o recepţie însoţită muzical de un DJ Set realizat de Mihai Buţincu. 14 mai / Concert de muzică clasică susținut de pianista Luiza Borac în cadrul programului de concerte la sediul Institutului Cultural Român de la Berlin, la care sunt invitaţi muzicieni români din Berlin şi din spaţiul european, deja afirmaţi sau în curs de afirmare. Cu ocazia evenimentului, Luiza Borac și-a lansat albumul intitulat Chants nostalgiques (după cele trei piese cu acelaşi nume compuse de Constantin Silvestri, înregistrate în premieră), cuprinzând lucrări şi transcripţii de Fritz Kreisler, Franz Schubert, Franz Liszt, Serghei Rachmaninov. INSTITUTUL CULTURAL ROMÂN DE LA BRUXELLES 9 mai / Participarea traducătorilor Jan Willem Bos, Jan Mysjkin și Laure Hinckel la festivalul Primăvara europeană a poeţilor la Chişinău, organizat de Uniunea Scriitorilor Români din Republica Moldova. Deplasarea a vizat stabilirea unor contacte culturale necesare pentru realizarea proiectelor viitoare de traduceri literare ale operelor scriitorilor români din Republica Moldova. Deplasarea traducătorilor a facilitat familiarizarea cu mediul literar din Republica Moldova a trei dintre cei mai activi traducători din grupul de traducători literari coordonat de Institutul Cultural Român de la Bruxelles și sprijinirea vocaţiei culturale europene a Republicii Moldova. Proiectul de mobilitate s-a realizat în colaborare cu Institutul Cultural Român de la Chișinău. 7-13 mai / Două recitaluri de muzică barocă la Luxemburg și Bruxelles, cu participarea artiștilor Bogdan Mihăilescu (chitară) și Anca Iaroșevici (viola da gamba). Evenimentele au fost organizate în contextul aniversării Zilei Europei (9 mai). Recitalul de la Bruxelles a avut loc la biserica Sfântul Nicolae, în data de 10 mai, iar cel de la Luxemburg la biserica Saint Michel, în 12 mai. 18 mai – 7 iunie / Expoziţia „Românii şi Marele Război“ la Biblioteca provincială a oraşului Marche en Famenne din Regatul Belgiei. Vernisajul a avut loc luni, 18 mai, în prezența Excelenței Sale, Dl Ștefan Tinca, Ambasadorul României în Regatul Belgiei şi a Dlui Bernard Caprasse, guvernatorul Provinciei Luxemburg. Partener: Ambasada României în Regatul Belgiei. 26 mai / Masa rotundă cu tilul „Republica Moldova după summit-ul de la Riga/The Republic of Moldova after the Riga Summit“, la sediul European Policy Centre (EPC). Au fost prezentate evoluțiile socio-politice și stadiul reformelor din Republica Moldova între summit-urile Parteneriatului Estic de la Vilnius (28-29 noiembrie 2013) și Riga (21-22 mai 2015), evaluarea rezultatelor și perspectivele europene post-Riga. 29 mai – 10 iunie / Expoziția „Untamed Skin“ a prezentat creaţii contemporane inspirate din ia tradiţională românească la centrul de design Winkelhaak din Anvers. Vernisajul a avut loc vineri, 29 mai, în prezenţa curatorului expoziţiei, Roxana Gibescu şi a designerului român, Alexandru Nimurad. INSTITUTUL CULTURAL ROMÂN DE LA BUDAPESTA 8 mai / Concertul „Jazz For Two“ cu Emil Bîzgă (trompetă) şi István Gyárfás (chitară), la sediul Institutului Cultural Român de la Budapesta. Cei doi muzicieni au interpretat piese clasice de jazz și creații semnate de Emil Bîzgă, de pe albumul Accacia Flower, iar în încheierea programului, vocalista de jazz Olga Boczar (Polonia) li s-a alăturat într-un scurt moment muzical. La concertul au fost prezenţi reprezentanţi ai Ambasadei României la Budapesta, reprezentanţi ai Comisiei Dunării, studenţi ai Universităţii Central-Europene, scriitori, iubitori de jazz. 19 mai / Recitalul „Lumière“ cu Matei Ioachimescu (flaut) şi Cătălina Butcaru (pian), la Budapest Music Center. Au fost prezenți: Radu Boroianu și Liviu Jicman, preşedintele și respectiv vicepreşedintele Institutului Cultural Român, ES Alexandru Victor Micula, ambasadorul României în Ungaria, Olga Popova, directorul Institutului Cultural Bulgar, reprezentanţi ai ambasadelor Ecuadorului, Spaniei, Sloveniei, Turciei, reprezentanţi ai mediului academic: Volker Menze, director al Centrului de Studii Est Mediteraneene (CEMS), Constantin Iordachi, codirector al Departamentului de Studii Istorice CEU – Pasts, Inc., studenţi, masteranzi şi doctoranzi ai Universităţii Central Europene, artişti plastici, muzicieni şi reprezentanţi ai comunităţii româneşti din Ungaria. Programul concertului a inclus: Preludiu la după-amiaza unui faun de Claude Debussy, Chant de Linos de André Jolivet, Preludiu şi Rigaudon de Vasile Jianu, Sonata La flute de Pan de Jules Mouquet, Dansurile populare româneşti de Béla Bartók şi părţi din celebra operă Carmen de Georges Bizet. 22 mai / Participarea Filialei Seghedin a Institutului Cultural Român de la Budapesta la „Zilele oraşului Seghedin“, cu un concert folcloric susţinut de solistul Cristian Fodor şi de Grupul instrumental „Dor“ din Alba Iulia. Inclus în cadrul programului de muzică şi dansuri tradiţionale „Piaţa Patrimoniului“ (22-25 mai 2015), spectacolul a avut loc pe o scenă în aer liber amplasată în Piaţa Dugonics, din centrul oraşului. Concertul susţinut de solistul Cristian Fodor şi de Grupul instrumental „Dor“ din Alba Iulia, compus din Ionel Voicu (acordeon) şi Valentin Stăncioi (vioară), a cuprins piese folclorice culese chiar de Cristian Fodor, din zona Orăştiei. Presa de limbă română a fost reprezentată de Iulia Kaupert, redactor-coordonator al emisiunii „O voce românească“, de la Postul Public Ungar de Radio şi Televiziune MTVA, care a realizat un interviu cu Cristian Fodor. INSTITUTUL CULTURAL ROMÂN „MIHAI EMINESCU“ DE LA CHIȘINĂU 6-9 mai / Festivalul Internațional ,,Primăvara Europeană a Poeților“ ediția a V-a. Institutul Cultural Român ,,Mihai Eminescu“ de la Chișinău a spijinit participarea poeților Jan Willem Bos (Olanda), Jan H. Mysjkin (Belgia), Laure Hinckel (Franța), Adi Cristi și Doina Ioanid (România). Evenimentul a debutat cu depunerea de flori la busturile scriitorilor de pe Aleea Clasicilor literaturii române. În Sala cu Oglinzi a Uniunii Scriitorilor din Moldova au rostit mesaje de salut, Arcadie Suceveanu, preșendintele Uniunii Scriitoriloe din Moldova, Monica Babuc, ministrul Culturii al Republicii Moldova, acad. Valeriu Matei, directorul Institutului Cultural Român de la Chișinău, Robert Adam, directorul Institutului Cultural Român de la Bruxelles și poetrul Jan Willem Bos. Festivalul a cuprins simpozionul ,,Dialoguri europene: poeți și traducători“, o pledoarie pentru readucerea poeziei în atenția marelui public, precum și relansarea actului de traducere ca veritabilă operă de artă; simpozionul ,,Lucian Blaga – poetul și filozoful“, care a cuprins dialoguri pe marginea comunicărilor susținute de Maria Șleahtițichi, Anatol Moraru, Maria Pilchin și Victoria Fornari; simpozionul ,,Ioan Alexandru sau imnele bucuriei“, unde au susținut prelegri acad. Nicolae Dabija, acad. Valeriu Matei, Ana Bantoș și Andrei Țurcanu și simpozionul „Poetul Valentin Roșca – amiaza lucrurilor“ (90 de ani de la naștere). 7-8 mai / Participarea dirijorului Voicu Popescu la Festivalul Naţional de Interpretare Corală „Gavriil Musicescu“ din Chişinău, la Filarmonica Naţională „Serghei Lunchievici“ şi Academia de Muzică, Teatru şi Arte Plastice din Chişinău. Voicu Popescu a participat la festival atât în calitate de preșendinte al juriului, cât și pentru a susține o lecție practică de măiestrie. Gala laureaților a avut loc în data de 8 mai, în Sala cu Orgă, în prezența a peste 400 de persoane, evenimentul a fost înregistrat de televiziunea națională TV Moldova. 8 mai / Suită de acţiuni organizate de Institutul Cultural ,,Mihai Eminescu“ de la Chişinău la Biblioteca Științifică a Universității de Stat ,,Alexu Russo“ din Bălți, cu prilejul Zilei Europei. 1. Vernisajul expozitiei ,,Mihai Eminescu... În mine bate inima lumii“, în prezența lui Mihail Baciu, consulul general al României la Bălți, a prof. univ. Gheorghe Popa, Rectorul Universității și a Elenei Harconiță, Directorul Bibliotecii. 2. Dezbatere pe tema ,,Republica Moldova și Uniunea Europeană: relații, așteptări și realizări“, moderată de prof. univ. dr. Gheorghe Popa. 3. Proiecția filmului Funeralii fericite, r.: Horațiu Mălăele. 11 mai / Expoziția „George Călinescu – scriitor, istoric și teoretician al literaturii române“, la Biblioteca Națională a Republicii Moldova. Expoziția a prezentat fotografii, date biografice, articole, fragmente de proză, poezii, texte critice, aprecieri ale criticilor și istoricilor literari despre personalitatea și opera lui George Călinescu. Evenimentul s-a înscris în seria evenimentelor dedicate Zilei Europei. 11-12 mai / Etapa din Republica Moldova a turneului internaţional „Turneul Stradivarius – Enescu Experience“ 2015, la Sala cu Orgă. În cadrul concertului, susținut de violonistul Alexandru Tomescu pe vioara Stradivarius Elder – Voicu, împreună cu celebrul pianist rus Eduard Kunz – imaginea companiei Yamaha, au fost prezentate patru dintre cele mai valoroase piese pentru vioară și pian compuse de George Enescu. Turneul Stradivarius este dedicat unei cauze sociale și de interes public – Salvarea Casei Enescu de la Mihăileni, Botoșani și transformarea ei într-un centru cultural și muzical internațional. Proiectul s-a desfășurat în parteneriat cu Televiziunea Română, Radio România, Institutul Cultural Român, Ordinul Arhitecţilor şi Fundaţia Pro Patrimonio. 12-31 mai / Expoziția ,,Tudor Arghezi, lumea cuvintelor potrivite“ la Galeria la Rond, situată în preajma monumentului lui Ștefan cel Mare și Sfânt din Chișinău, parte din seria expozițiilor tematice itinerante, destinate cunoașterii și promovării valorilor culturii naționale. Evenimentul, prilejuit de împlinirea a 135 de ani de la nașterea marelui poet, s-a înscris, totodată, în programul manifestărilor dedicate Zilei Europei. Conținând fotografii, date biografice, articole, poezii, fragmente de proză, aprecieri ale criticilor, expoziția a urmărit parcursul biografic al unuia dintre cei mai mari scriitori români. 12-16 mai / Mini-turneul Teatrului pentru Copii şi Tineret ,,Luceafărul“ din Iaşi în localităţile din sudul Republicii Moldova, eveniment sustinut de Institutul Cultural Român de la Chișinău, în colaborare cu Consulatul general al României la Cahul, Consiliul raional Loeva și Consiliul raional Hâncești. S-a prezentat spectacolul „Motanul încălțat“ după Charles Perrault, în regia lui Constantin Brehnescu. Reprezentațiile au avut loc în incinta caselor de cultură din orașele Cahul (12 mai); Leova (14 mai) și Hâncești (16 mai). Spectacolele s-au bucurat de mare succes, la fiecare reprezentație asistând peste 750 de spectatori (copii și adulți). 13 mai - 12 iunie / Expoziția ,,Lucian Blaga – Poemele luminii“ la Academia de Poliţie Ștefan cel Mare şi Sfânt din Chişinău. Evenimentul a avut loc în prezenţa directorului Institutului Cultural Român de la Chişinău, acad. Valeriu Matei şi a lui Simion Carp, rectorul Academiei. Cu această ocazie, acad. Valeriu Matei a oferit peste 500 de titluri de carte românească bibliotecii academiei. Cărţile au fost oferite de diverse instituţii publice şi organizaţii non-profit din România. Expoziția, a fost dedicată marelui scriitor român și operei sale și a prezentat fotografii, date biografice, poezii, texte filozofice, aprecieri ale criticilor etc. Expoziția a constituit un subiect de dezbatere pentru elevii care studiază literatura română din epoca modernă. 14 mai – 7 iunie / Institutul Cultural Român „Mihai Eminescu“ de la Chișinău a sprijinit cea de-a patra ediție a Bienalei Internaționale de Pictură din Chișinău, prin acordarea Premiului Institutului Cultural Român Chișinău și susținerea prezenței a șapte artiști români, invitați în cadrul manifestării. Bienala, desfășurată la Centrul Expoziţional Constantin Brâncuşi, și-a revendicat tot mai sigur un loc de prestigiu pe scena culturală a spaţiului public internaţional al artelor vizuale. Personalitățile prezente la deschidera evenimentului au punctat importanța acestei manifestări în peisajul cultural al Republicii Moldova, au făcut referire la artiștii plastici din pictura contemporană care au luat parte de-a lungul anilor la Bienala de la Chișinău și au făcut apel către reprezentanții tineriei generații să păstreze și să promoveze valorile culturale universale. Expoziţia a reunit 145 de artişti plastici, reprezentanţi ai 27 de ţări: Argentina, Armenia, Belarus, Belgia, Bulgaria, Cehia, Cipru, Coasta de Fildeș, Cuba, Franţa, Germania, Grecia, India, Iran, Japonia, Lituania, Moldova, Mongolia, Olanda, Polonia, România, Rusia, Spania, S.U.A., Ucraina, Ungaria, Uzbekistan cu peste 170 de lucrări expuse pe simeze. 15 mai – 15 iunie / Expoziția ,,Sufletul satului românesc“, la Centrul de Cultură din Budești. Expoziția, realizată de artiștii fotografi orădeni Constantin Dancoglu și Gheorghe Petrilă, cuprinde 42 de fotografii color care surprind imagini din câteva zone etno-folclorice ale Transilvaniei, cu precădere din Bihor, Maramureș și Bistrița-Năsăud. 16 mai – 19 iunie / Expoziția „Generația basarabeană a Marii Unirii“, la Muzeul de Istorie și Etnografie din Florești, cu prilejul Zilei Internaționale a Muzeelor. Expoziția cuprinde date istorice, fotografii, mărturii ale contemporanilor, citate despre Unirea Basarabiei cu România și despre generația care a făcut posibil cel mai important moment din istoria poporului român – Unirea de la 1918. 16 mai / Expoziția stradală „Mihail Kogălniceanu şi epoca Daciei Literare“, la Complexul Muzeal Național „Moldova“, Iași, în cadrul evenimentului „Noaptea Muzeelor“. Scopul expoziției a fost marcarea, în spațiul cultural românesc, a 175 de ani de la apariția primei ediții a revistei Dacia literară, care a jucat un rol major în viața culturală și literară românească și al cărei redactor-șef a fost Mihail Kogălniceanu. Ampla expoziție a adus în atenția publicului o serie de documente de arhivă, documente istorice, facsimile, fotografii de familie etc., menite să reconstituie atmosfera literară și pe cea politică a epocii lui Mihail Kogălniceanu. 19 mai / Expoziţia „Constantin Brâncoveanu şi epoca sa“, la Gimnaziul din Manta. Expoziția a fost dedicată personalității marelui domnitor și a epocii sale și a conţinut imagini, fotografii și documente legate de viaţa şi activitatea lui Constantin Brâncoveanu, opinii ale istoricilor cu privire la personalitatea și epoca sa. În cadrul evenimentului, directorul Institutului Cultural Român de la Chişinău, acad. Valeriu Matei a oferit mai multe titluri de carte românească bibliotecii gimnaziului. Cărţile au fost donate de diverse instituţii publice şi organizaţii non-profit din România. Parteneri: Consulatul General al României la Cahul şi Direcţia Cultură a Consiliului Raional Cahul. 19 mai / Două reprezentaţii ale spectacolului „One Man Show“ cu Horaţiu Mălăele la Chişinău şi Bălţi, parte a seriei de evenimente dedicate Zilei Europei. Au participat peste 550 de spectatori, iar reprezentația de la Bălți a fost urmată de proiecția filmului Nunta mută, r.: Horațiu Mălăele. 19-21 mai / Poduri de carte – promovarea literaturii române în Basarabia în cadrul Festivalului Internațional de Poezie „Grigore Vieru“. Participanții la conferințe au fost: Ovidiu Genaru, Ioan Holban, Kopi Kycyku, Marcela Benea, Maria Hâncu și Traian Vasilcău. Toate expunerile participanților s-au bucurat de un viu interes în rândul elevilor, interes manifestat prin numeroase întrebări, care au transformat întâlnirile în incitante și instructive dialoguri. 19-23 mai / Acordarea Marelui Premiu „Grigore Vieru“ poetului Ovidiu Genaru, Premiului pentru critică literară scriitorului Ioan Holban și Premiului pentru traducere lui Kopi Kyçyku, în cadrul Festivalului Internațional de Poezie „Grigore Vieru“ – ediția a VII-a. Festivalul a debutat cu o depunere de flori și un recital poetic la bustul poetului Grigore Vieru de pe Aleea Clasicilor din Gradina Publică „Ștefan cel Mare și Sfânt“ și a continuat cu un eveniment organizat de Biblioteca Națională pentru Copii „Ion Creangă“ în filiala din Teatrul „Licurici“. Prima zi s-a încheiat cu Gala Premiilor, la Teatrul Național „Mihai Eminescu“. A doua zi, la Biblioteca Universității de Stat din Moldova s-a desfășurat colocviul literar-artistic „Grigore Vieru – dialog în eternitate“, la care au participat studenți și profesori. În următoarele zile s-a desfășurat deschiderea oficială a Festivalului la Iași, în Sala Dublei alegeri a Muzeului Unirii și în Parcul Copou, unde s-au depus flori la bustul poetului Grigore Vieru. Festivalul s-a încheiat cu un spectacol literar-muzical la care și-au dat concursul actorul Nicolae Jelescu și cantautorii Adrian Naidin, Florin Săsărman și Adrian Bezna. Parteneri: Centrul cultural-ştiinţific „Grigore Vieru“ Chişinău, Asociaţia Culturală „Feedback“ Iaşi, Biblioteca Naţională pentru Copii „Ion Creangă“ Chişinău, Ministerul Culturii al Republicii Moldova, Ministerul Culturii al României, Primăria Municipiului Chişinău, Primăria Municipiului Iaşi, Academia de Ştiinţe a Republicii Moldova. 21-22 mai / Întâlnire cu Cezar Paul-Bădescu în cadrul Cenaclului „Republica“ din Chișinău. În data de 21 mai 2015 scriitorul a susținut prelegerea „Luminița, mon amour, drumul de la carte la film“, vorbind atât despre avatarurile legate de scrierea romanului, cât și despre scenariul scris pe marginea acestuia la solicitarea regizorului Călin Peter Netzer, care urmează să ecranizeze cartea. În data de 22 mai, Cezar Paul Badescu s-a întâlnit cu tinerii din Chișinău și a susținut prelegerea „Cartea cea de toate zilele“, vorbind despre experiența sa de ziarist cultural. Ambele manifestări au fost moderate de poeta Moni Stănilă. 22-24 mai / Participare românească în cadrul Festivalului Filmului European din Republica Moldova, la Muzeul Național de Istorie a Moldovei. În cadrul ediției de anul acesta, România a prezentat trei pelicule: Aferim! r.: Radu Jude şi două pelicule regizate de Horaţiu Mălăele: Nunta mută şi Funeralii fericite!. La inaugurare, au rostit cuvinte de salut E.S. Pirkka Tapiola, Șeful Delegației Uniunii Europene în Republica Moldova și Ior Șarov, Viceministrul culturii din Republica Moldova. Pelicula Aferim! – cel mai recent succes internațional al cinematografiei românești a fost capul de afiș al festivalului. 30 mai / Expoziția „Unirea Principatelor Române și reformele domnitorului Alexandru Ioan Cuza“, la Liceul Teoretic „Constantin Stere“ din Soroca. Expoziția a cuprins date istorice complexe, fotografii, mărturii ale contemporanilor, citate despre Unirea Principatelor Române și domnitorul Al.I. Cuza, precum și despre contemporanii săi. 30 – 31 mai / Serie de manifestări la Soroca și la Ciripcău prilejuite de împlinirea a 150 de ani de la nașterea lui Constantin Stere, prozator, publicist, jurist și om politic Român. Seria a cuprins: Universitatea Populară de Vară „Constantin Stere“, ediția a II-a, precum și organizarea și deschiderea expoziției permanente în casa memorială „Constantin Stere“ de la Ciripcău. La seria de manifestări au participat: dl. Radu Boroianu, președintele Institutului Cultural Român, dl. Victor Său, președintele Raionului Soroca, dl. Victor Baș, directorul Liceului Teoretic „Constantin Stere“, acad. Alexandru Zub, membru al Academiei Române, dl. Mircea Cosma, președintele Societății Cultural-Istorice „Mihai Viteazul“ (Ploiești, România), Bogdan-Petru Maleon, directorul Muzeului Universității „Al.I. Cuza“ din Iași și Tudor Jijia, director executiv al Regionalei „Euroregiunea Siret-Prut-Nistru“. Au susținut prelegeri: Lia Maria Voicu, președinta Fundației „Constantin Stere“ (Ploiești); Ana Bejan, președinta Asociației Culturale „Grigore Vieru“ din Soroca; Sabina Lozan, profesor de istorie; Ion Hadârcă, membru corespondent al Academiei de Științe a Moldovei; Corina Mărășescu, custode la Complexul memorial de la Bucov; Ion Agrigoroaiei, prof. univ. dr. la Universitatea „Al.I. Cuza“ Iași. Parteneri: Consiliul raional Soroca, Primăria orașului Soroca, Primăria Ciripcău (Florești), Asociația Culturală „Grigore Vieru“ din Soroca, Institutul de Istorie „A.D. Xenopol“ – Filiala Iași a Academiei Române, Universitatea „Al.I. Cuza“ din Iași, Consiliul Județean Prahova, Complexul memorial „Constantin Stere“ de la Bucov și Fundația „Constantin Stere“ din Ploiești. INSTITUTUL CULTURAL ROMÂN „DIMITRIE CANTEMIR“ DE LA ISTANBUL 3-7 mai / Festivalul Internaţional de Literatură Tanpinar – ITEF, unul din cele mai importante festivaluri de profil din Turcia, a fost găzduit de Institutul Cultural Român „Dimitrie Cantemir“ de la Istanbul. Tema din acest an a festivalului a fost „City and Frontiers“. Au participat aproape 100 de autori contemporani și traducători din întreaga lume şi alţi 150 de operatori culturali locali importanţi, membri ai corpului diplomatic din Istanbul, case editoriale de top, jurnalişti locali şi străini de specialitate, critici literari, autorităţi locale. Evenimentul s-a înscris în seria de proiecte dedicate celebrării a 10 ani de existență a Institutului Cultural Român „Dimitrie Cantemir“ de la Istanbul. La eveniment au participat scriitorul Dan Lungu și traducătoarea Sunia Acmambet. Dan Lungu a participat la două paneluri cu temă dată, împreună cu alţi scriitori străini şi local, a dialogat cu publicul susținând o prezentare a Festivalului International de Literatura și Traducere din Iași. Traducerea simultană a fost asigurată de Sunia Acmambet. 4-10 mai / Serie de proiecții găzduite de Institutul Cultural Român „Dimitrie Cantemir“ de la Istanbul în cadrul Festivalului de Film al Muncii. Au fost proiectate filmele: Pride, Kapital, Salt of the Black Earth, Biutiful, Jimmy’s Hall, La Jaula De Oro, Iki Gun ve Bir Gece, Tears in the Fabric, Mass E Bhat, Palikari, A Blooming Business, My Tongue Does Not Turn, Black Deal, Hernalser, Black Sea, Tarlabasi ve Ben. Pe parcursul celor șase zile au participat la proiecții aproximatv 1.200 de persoane. 5-9 mai / Participarea conferențiarei Grete Tartler Tăbărași la cea de-a XV-a ediție a Simpozionului internațional de studii culturale „Culture and space“. Grete Tartler Tăbărași a fost invitată de Universitatea Ege din Izmir și a susținut prelegerea cu tema „Religie și educație în spații utopice: de la Cetatea Ideală, islamică, a lui al-Farabi (sec. X), la Christianopolis, cetatea creștină a (teologului) Johann Valentin Andreae (sec.XVII)“. 6-14 mai / Prezența trupei românești de teatru Compania de teatru-dans Microbis din Sibiu cu două reprezentații ale spectacolului „Damnatul“, regia și coregrafia Hugo Wolff la International Blacksea Theatre Festival din Trabzon. Anul acesta s-au împlinit șase ani de colaborare a Institutului Cultural Român „Dimitrie Cantemir“ de la Istanbul cu acest festival, al cărui scop principal este întărirea cooperării culturale între țările riverane Mării Negre, prin facilitarea schimbului de experiență între actori, regizori, directori de festivaluri etc. 27-29 mai / Expoziția „Descriptio Cantemir“ la Ankara a fost găzduită de Muzeul Civilizațiilor Anatoliene și a fost realizată din 16 lucrări în tehnică mixtă ale cunoscutului architect Mugur Kreiss. Expoziția a fost un omagiu adus lui Dimitrie Cantemir și celor două lucrări de referință ale acestuia: Istoria creșterii și descreșterii Curții Otomane (1714-1716) şi Descriptio Moldaviae (1714-1716). INSTITUTUL CULTURAL ROMÂN DE LA LISABONA 7 mai / Cea de-a IV-a ediție a Colocviului dedicat Limbii Române organizat la Universitatea din Lisabona. Evenimentul organizat de Institutul Cultural Român de la Lisabona, cu tema „Traducerea Specializată. Limba Română în Instituțiile Europene“ a fost deschis de o serie de discursuri susținute de: Paulo Alberto, director al Facultăţii de Litere a Universităţii din Lisabona (FLUL), E.S. Vasile Popovici, Ambasador României în Portugalia, Inês Duarte, director Aria de ştiinţe ale limbajului (FLUL), Fernando Martins, director al Departamentului de lingvistică generală şi romanică şi Roxana Ciolăneanu, lector de limba română la FLUL. Colocviul i-a avut invitați pe Dan Caragea, traducător şi lusitanist care a susținut prelegerea „Resurse informatice și traducerea specializată (portugheză-română și invers)“, Andreea Teletin, lector dr. în cadrul Masterului de Traductologie la Universitatea din București, care a susținut prelegerea „Predarea şi formarea în domeniul traducerii specializate (portugheză-română)“ şi Laura Février, traducător la Unitatea portugheză în Parlamentul European, care a susținut prelegerea „Multilingvismul și limba română în Parlamentul European“. Cu ocazia evenimentului, s-au făcut noi demersuri pentru cedarea unei săli dedicate unor personalități românești de marcă din mediul lusitan: profesorul Victor Buescu, primul lector de limba română la Universitatea din Lisabona (1943-1971) și profesorul Scarlat Lambrino, care a predat la Catedra de Epigrafie din aceeași universitate între anii 1947-1964. 21 mai – 18 iunie / Expoziția de pictură „Grădini, Chipuri, Zidiri“ a pictorilor Marin Gherasim și Alina Rizea Gherasim. La sediul Institutului Cultural Român de la Lisabona a fost prezentată publicului lusitan o selecţie de cincizeci de opere recente ale celor doi plasticieni, lucrări ce compun doi voleţi ai unui demers artistic comun. 31 mai / Ce-a de-a IV-a ediție a „Zilei Românilor din Portugalia“ organizată la Museu de Lisboa. Ministerul Afacerilor Externe, prin Ambasada României de la Lisabona, a organizat cu sprijinul Institutului Cultural Român din Lisabona, o sărbătoare populară care a reunit comunitățile şi asociaţiile româneşti (ai căror membri provin de pe ambele maluri ale Prutului) din Portugalia. Evenimentul, la care au participat circa 5.000 de persoane, a fost moderat de Iuliana Tudor (prezentator şi producător la Televiziunea Română) și i-a avut drept invitați pe soliștii de muzică populară Nicolae Furdui-Iancu, Vlăduţa Lupău și Grigore Gherman de la Cernăuţi. Tot în cadrul evenimentului, a avut loc şi spectacolul de marionete „Capra cu trei iezi“ al Teatrului „Luceafărul“ din Iaşi. INSTITUTUL CULTURAL ROMÂN DE LA LONDRA 5-10 mai / Prezentarea spectacolului „Vlad the Impaler“, după piesa A treia ţeapă de Marin Sorescu, la Brighton Fringe. Spectacolul „Vlad the Impaler“, o creaţie originală aparţinând companiei Brighton Theatre și realizată cu sprijinul Institutului Cultural Român, a fost prezentat la începutul lunii mai în cadrul Brighton Fringe, după o mini-stagiune la teatrul Òran Mór din Glasgow. La Brighton, spectacolul a fost inclus în secțiunea „Window“ a festivalului, destinată profesioniştilor din industria teatrului. Adaptarea în limba engleză a textului sorescian, care include traducerea a trei poeme de Mihai Eminescu și Marin Sorescu, este semnată de dramaturgul Richard Crane, iar regia de Faynia Williams. Distribuția a fost formată din Jack Klaff – în rolul lui Vlad Ţepeş, Cary Crankson, care l-a înlocuit pe Iain Robertson – în rolul prizonierului român, şi Anna-Maria Nabirye – în rolul prizonierului turc. Muzica originală a spectacolului poartă semnătura compozitorului român Vlad Maistorovici. 7 mai / Recitalul pianistei Ilinca Dumitrescu şi al fagotistului Vasile Macovei în Seria „Concertele Enescu“ de la Institutul Cultural Român de la Londra. Pentru a comemora 60 de ani de la moartea lui George Enescu, recitalul lunii mai al popularei serii de concerte ce poartă numele marelui compozitor, organizată de Institutul Cultural Român de la Londra neîntrerupt din anul 2007, a cuprins un program cu lucrări de Robert Schuman, Frédéric Chopin, Camille Saint-Saëns şi Benjamin Britten, alături de George Enescu şi mai mulți compozitori români care au fost influenţaţi de acesta, printre care Paul Constantinescu, Ion Dumitrescu şi Doru Popovici. 14 mai / Proiecția filmului Polițist, adjectiv, r.: Corneliu Porumboiu în cadrul programului permanent de film „Cinemateca românească“, la sediul institutului. Institutul Cultural Român de la Londra a programat această proiecție chiar în luna în care cel mai recent film al lui Corneliu Porumboiu, Comoara, primea premiul special „Un Certain Talent“ la ediția 2015 a Festivalului de la Cannes. Seria de filme noir, în cadrul căreia au mai fost prezentate peliculele Aurora, r.: Cristi Puiu și Furia, r.: Radu Muntean, a inaugurat o structurare tematică a programului „Cinematecii românești“, unul dintre programele permanente ale Institutul Cultural Român de la Londra, lansat în anul 2010 și realizat în parteneriat cu Centrul Naţional al Cinematografiei (CNC). 20 mai – 5 iunie / Participarea românească la Târgul Internaţional de Artă Art15 London şi expoziţie de sculptură la sediul Institutului Cultural Român de la Londra. În cadrul Târgului internaţional de artă contemporană Art15, Institutul Cultural Român de la Londra a susţinut participarea Galeriei AnnArt care a prezentat, în cadrul secţiunii London First, opere ale sculptorului Virgil Scripcariu, unul dintre cei mai prodigioşi și mai cunoscuți artişti români ai momentului. Expunerea a fost însoţită de un proiect foto-video, realizat împreună cu tânărul artist român Dimitris Palade, care documentează artistic procesul tehnic şi ideatic, precum şi semnificaţiile creaţiei sculptorului. În completarea prezenței lui Virgil Scripcariu în cadrul Art15, Institutul Cultural Român de la Londra a organizat, în colaborare cu Galeria AnnArt, prima expoziție personală a artistului la Londra cu titlul „SuperMam“. Expoziția a fost gazduită de Galeria „Brâncuşi“ a Institutului, iar vernisajul a avut loc în data de 22 mai. În egală măsură, evenimentul a fost o celebrare a creaţiei contemporane româneşti în domeniu, fiind dedicat tuturor celor patru organizaţii prezente la ediţia din 2015 – Galeria AnnArt, Asociaţia PostModernism Museum, Galeria Quadro şi IAGA (International Art Gallery Angels), precum şi artiştilor pe care acestea îi reprezintă. Expoziţia a inclus patru sculpturi în bronz şi trei în lemn, precum și o serie de desene şi imagini cu lucrări ale artistului. În deschidere au luat cuvântul Dorian Branea, directorul Institutului Cultural Român de la Londra, Gabriela Massaci, directoarea Galeriei AnnArt, și criticul şi profesorul de istoria artei Sanda Miller. 27-31 mai / Participarea spectacolului „The Tale of the Pig“ – o adaptare pentru scenă după Povestea Porcului de Ion Creangă, la festivalul Brighton Fringe. Spectacolul, o producţie a companiei de teatru „Pericles“, sub semnătura regizorului român Vasile Nedelcu, s-a jucat timp de patru zile pe scena de la The Warren, în cadrul secțiunii „Family Guide“, Brighton Fringe. Finalul festivalului i-a adus spectacolului, în urma votului popular, premiul Camp Bestival Award for Best Family Show 2015. INSTITUTUL CULTURAL ROMÂN DE LA MADRID 11 mai – 11 iunie / Expoziția „Arhitecți români creatori de patrimoniu cultural“, la Universitatea din Alicante. Institutul Cultural Român de la Madrid, în colaborare cu Universitatea din Alicante şi Uniunea Arhitecților din România, continuă itinerarea expoziției „Arhitecți români creatori de patrimoniu cultural“, coordonator: prof. dr. arh. Cristina Olga Gociman și concept Elena-Codina Dușoiu și Mihaela Lazăr. Expoziția prezintă prin imagini şi text, parcursul spaţiului construit românesc între 1869 şi 1989, incluzând creaţii de referinţă din aria Neoromânescului, Art-Deco-ului şi Modernismului românesc. Nume precum Ion Mincu – creatorul stilului Neoromânesc, I.D. Berindei – promotorul tendinţelor romantice şi Art Nouveau, Horia Creangă şi Marcel Iancu – exponenţii arhitecturii moderniste, reflectă valoarea istorică, estetică şi culturală a acestui patrimoniu architectural. Expoziţia a deschis în 2012 Bienala Naţională de Arhitectură din Bucureşti, marcând 120 de ani de existenţă a Uniunii Arhitecţilor din România şi a educaţiei universitare de specialitate. Inițiativa de a prezenta o expoziţie despre arhitectura românească de patrimoniu ajută astfel la a face cunoscută cultura română şi facilitează publicului cunoașterea arhitecturii de patrimoniu şi a şcolii de arhitectură din România. 14-15 mai / Congres „Paul Celan în Spania. Traduceri-Lecturi-Influențe“, la Universitatea Extremadura din Cáceres. Congresul a fost coordonat de Mario Martín Gijón, doctor în filologie hispanică și profesor la Catedra de Didactică – Științe Sociale, Limbă și Literatură la Universitatea Extremadura și César Nicolás Rubio, autorul a două volume de poezii și câștigătorul Premiului „Tigre Juan“. Congresul a fost structurat în trei secțiuni: 1. „Traduceri“ – s-au analizat dificultățile pe care traducătorul trebuie să le surmonteze pentru a transpune în limba spaniolă tensiunea lingvistică și densitatea semantică a poeziei lui Paul Celan; 2. „Lecturi“ – a reunit lucrări ce examinează în profunzime opera poetului; 3. „Influențe“ – invitații au discutat despre receptarea operei lui Celan în Spania și în țările din America Latină. Lucrările selectate și prezentate pe durata congresului vor fi reunite într-o publicație colectivă. Lista cercetătorilor a căror lucrări au fost selectate pentru a participa la congres, în cadrul fiecărei secțiuni: „Traduceri“: Celan traductor y traducido de José Luis Reina Palazón, Traduciendo y editando a Paul Celan de Jesús Munárriz, Sombras escritas por piedras. Paul Celan traducido por José Ángel Valente de Mario Martín Gijón. Mario Martín Gijón a moderat o masă rotundă cu titlul „Traducându-l pe Celan în spaniolă“ și i-a avut ca interlocutori pe José Luis Reina Palazón, Jesús Munárriz, Jaime Siles și José Luis Gómez Toré; „Lecturi“: Lecturas de Celan de Jaime Siles, Lectura de Celan de Miguel Casado, Lectura de Celan de Rafael-José Díaz, Poesía: palabra balbuciente. Celan o el borrado de la conciencia de Ada Salas, La lengua borrada de Paul Celan de César Nicolás Rubio, El moribundo enamorado. Guión para una película documental de Carlos Ortega. César Nicolás a moderat o masă rotundă cu titlul „Celan în poesía tânără spaniolă“ și i-a avut ca interlocutori pe Rafael José Díaz, Ada Salas, Juan Andrés García Román și Ana Gorría; „Influențe“: Paul Celan como referente para la legitimación de la „poética del silencio en España de Rosa Benéitez Andrés, Después de Auschwitz, después de Hiroshima: Celan leído por Valente de José Luis Gómez Toré, La poesía final de Paul Celan y Alfonso Costafreda de Juan Andrés García Román, El gesto de la crueldad en la poesía celaniana de Ana Gorría, Desconfianza y fractura del lenguaje en Paul Celan de Ramón Pérez Parejo, La relación entre Paul Celan y César Vallejo de José A. Santiago, Entre Celan y Lorca: modelos para una modernidad future de Jonathan Mayhew. Institutul Cultural Român de la Madrid a susținut prezența lui José Luis Reina Palazó, Jonathan Mayhew, Eduardo Moga și Jaime Siles. 16 mai – 21 iunie / Expoziţia „Limbo“ de Iulian Zâmbrean, în Sala Gotică a Primăriei din Vilafranca, cu ocazia Festivalului de fotografie „Imaginaria“, Vilafranca, Castellón. Expoziţia „Limbo“, curator Daniel Belinchón, este organizată în colaborare cu Universitatea Jaume I şi Primăria din Vilafranca, în cadrul celei de-a XII-a ediții a Festivalului de Fotografie Imaginaria. Expoziţia „Limbo“ contribuie la strategia Institutului Cultural Român de la Madrid de a promova artiştii români stabiliţi în Spania, prin organizarea de expoziţii şi susţinerea de colaborări cu instituţii de artă spaniole. 23 mai – 10 iunie / Turneu de teatru românesc pentru copii, la Astigarraga (San Sebastián), Málaga, Córdoba, Rociana del Condado (Sevilla), Zaragoza, Binéfar (zona Huesca), zona Madrid (Torrejón de Ardoz, Arganda del Rey, Coslada). Turneul organizat de Institutul Cultural Român de la Madrid a cuprins două spectacole realizate de Teatrul „Luceafărul“ din Iaşi: „O harababură!“ și „Capra cu trei iezi“. „O harababură!“ este un spectacol nonverbal după Ion Sava, în regia lui Ion Ciubotaru, scenografia Daniela Drăgulescu, coregrafia Adrian Ștefan. Versiunea scenică a cunoscutei poveşti Capra cu trei iezi a lui Ion Creangă dezvoltă regizoral spiritul ei popular, refăcând atmosfera satului de odinioară atât sub aspect scenografic, cât şi în planul sonorităţilor. Ideea realizatorilor este să readucă în atenţie jocurile şi jucăriile de altădată ale copiilor, prin utilizarea unor materiale şi practici specifice tradiţiilor folclorice româneşti. Dramatizarea îi aparține lui Ion Agachi, regia lui Ion Ciubotaru, scenografia lui Mihai Pastramagiu, iar muzica Matildei Andrici. Pictura decorului este inspirată de creaţiile plastice ale artistului naiv Gheorghe Ciobanu. Traducerea în limba spaniolă: Cătălina Iliescu, María Antelo, Lucica Nichistroi, Claudiu Picu de la Universitatea din Alicante. Parteneri: Teatrul „Luceafărul“ din Iaşi, Casa de Cultură și Primăria din Astigarraga (San Sebastián) și Asociația Cultura Românească „Errumaniar – Kultura“ din San Sebastián, Consulatul General al României de la Sevilla, Asociația Română din Córdoba „Traian“, Asociația „Carisma Juvenil“ din Málaga, Asociaţia de Români din Rociana del Condado „La Encina“, Asociația socioculturală Dor Român și Primăria orașului Arganda del Rey, Primăria orașului Torrejón de Ardoz, Asociația Culturală Obatalá și Primăria orașului Coslada, Festivalul „Imaginaria“ din Binéfar, Asociația ACASĂ și Consulatul României de la Zaragoza. 26 mai / Lucian Blaga. Aniversarea a 120 de ani de la naștere, eveniment organizat la sediul institutului. Evenimentul a cuprins prelegeri despre opera și viața poetului și un documentar despre contextul cultural în care acesta a creat. Prezentările universitarilor Francisco Peña Martin și Javier Helgueta Manso s-au axat pe creația poetică a lui Lucian Blaga, care a fost tradusă în diverse ediții în Spania. Cei doi invitați au realizat și o lectură comparativă între creația poetică a lui Lucian Blaga și cea a altor poeți de limbă spaniolă. La conferință, a fost prezentată și cea mai recentă ediție bilingvă (spaniolă-română) de poeme de Lucian Blaga îngrijită de Gheorghe Vințan – traducător și poet român stabilit în Spania – care a susținut o prelegere despre poet. În partea a doua a serii, a fost difuzat filmul documentar Tatăl meu, Lucian Blaga, realizat de Iulian Manuel Ghervas și Adina Popescu, producător Piripiri Film. Documentarul, lansat în luna mai a acestui an, este o incursiune în lumea lui Lucian Blaga, prin locurile de inspirație predilecte ale poetului, spectatorul fiind ghidat de fiica poetului, Dorli Blaga și de persoane care l-au cunoscut personal pe poet în diverse împrejurări ale existenței sale. INSTITUTUL CULTURAL ROMÂN DE LA NEW YORK 3-8 mai / „Arheologia memoriei/The Archaeology of Memory“ al unuia dintre cei mai cunoscuți artiști vizuali români din tânăra generație, Vlad Basarab. Au avut loc două evenimente distincte, la Pittsburgh Center for the Arts, din statul Pennsylvania (PA) şi la sediul Institutului Cultural Român de la New York. În data de 3 mai 2015, Vlad Basarab a fost invitat să susțină un artist talk la Pittsburgh Center for the Arts, PA, cu ocazia închiderii expoziției sale personale (13 februarie – 3 mai 2015) din această locație culturală de mare prestigiu, unde a expus lucrări din seria „Arheologia memoriei“. Apoi, în data de 8 mai 2015, artistul a prezentat proiectul „Arheologia memoriei“ în sala Auditorium a Institutului Cultutral Român de la New York, într-un eveniment complex, ce a combinat conferința susținută de artist cu un bogat material vizual, prezentat sub formă de slideshow, cu imagini ale lucrărilor și înregistrări video ale performance-urilor sale. 7-9 mai / „Pilgrim in Eternity: Gheorghe Burcescu. The Life and Work of a Romanian Teacher and Poet/Peregrin în eternitate: Gheorghe Burcescu. Viața și opera unui dascăl și poet român“. Primul eveniment, din data de 7 mai a avut loc la sala Auditorium, unde Lidia Simona Seceleanu, fiica profesorului și poetului și scriitoarea Doina Uricariu, au evocat personalitatea și opera literară ale lui Gheorghe Burcescu, în contextul vieții cultural-didactice a învățământului liceal bucureștean din acea perioadă. În partea a doua, un actor american de origine română a prezentat, în limbile română și engleză, un florilegiu din poezia lui Gheorghe Burcescu, urmat de o sesiune de comentarii, întrebări și răspunsuri despre opera și viața dascălului evocat. Al doilea eveniment a avut loc în data de 9 mai, la Cenaclul literar „Mihai Eminescu“, din Queens, NY, condus și animat cu rezultate excepționale de prof. dr. Theodor Damian, scriitor, părintele paroh al Bisericii Sf. Apostoli, președinte al Institutului Român de Teologie și Spiritualitate Ortodoxă, președinte al Filialei din S.U.A. a Academiei Oamenilor de Știință din România, director al revistei Lumină lină. 11-24 mai / Expoziția artistei vizuale și scenaristei Oanei Cajal intitulată „Posters For Unwritten Plays“, deschisă la galeria La MaMa în data de 11 mai, cu vernisajul în data de 13 mai. Curatorii expozitiei au fost Matt Nasser și Ștefan Cajal. În cadrul vernisajului a fost lansată și cartea Oanei Cajal intitulată Posters For Unwritten Plays, volum publicat la Edituta Institutului Cultural Român, prezentat publicului și la Book Expo America (BEA), în perioada 27-31 mai 2015. 11-25 mai / Participarea pianistului Sorin Georgian Zlat la Jacksonville Jazz Piano Competition, la The Florida Theatre. Finala competiției de jazz la care a participat Sorin Zlat a avut loc într-o locație de maximă vizibilitate, la The Florida Theatre. Pianistul Sorin Zlat a interpretat atât piese solo cât și în acompaniament și a fost premiat cu „Marele Premiu“. 25-29 mai / Proiectul „George Enescu, eternul contemporan“, în Sala Auditorium a Institutului Cultural Român de la New York. Concertul susținut de soprana Micaela Mingheraș a prezentat liedurile lui Enescu, și a fost inclus în seria de evenimente de la Book Expo America, dedicate literarurii române. Un masterclass de canto clasic și de muzică românească a fost susținut de Micaela Mingheraș în perioada 25-27 mai 2015 sub titlul „Roumanian Singing Workshop in New York. Compozitori români în interpretarea tinerilor cântăreți americani“. La workshop-uri au participat tineri studenți de la diferite universități care au interpretat melodii scrise de compozitori români în limba engleză, franceză și română. Workshop-urile au fost susținute la Lehmann College, în Sala Auditorium a Institutului Cultural Român de la New York. De asemenea, Micaela Mingheraș a susținut un concert și la St. Andrew Episcopal Church, în data de 26 mai. 27 mai – 14 iunie / Turneul American al poetei Ana Blandiana şi al scriitorului Romulus Rusan, la Javits Center, New York, Biblioteca Congresului S.U.A. şi Ambasada României din Washington D.C., University of Southern California, Biserica Învierii Domnului din Hayward, CA, Baxter Lecture Hall, Caltech, IC Art Gallery, California. În perioada 27-31 mai 2015, a avut loc la Javits Center din New York, Târgul de carte BookExpo America (BEA) 2015, cea mai mare manifestare de acest gen organizată în S.U.A. Institutul Cultural Român a fost prezent la eveniment și anul acesta, pentru a doua oară consecutiv. Cu această ocazie, în data de 29 mai, Ana Blandiana și Romulus Rusan au susținut un eveniment la Sala Auditorium a institutului, în cadrul căruia și-au prezentat ultimele cărți, au susținut lecturi din operele proprii, și au prezentat proiectul „Memorialul Sighet“, însoțit de un slideshow al expoziției „Memoria ca forma de justiție“. În perioada 30-31 mai, cu ocazia zilelor BookCon dedicate publicului, la pavilionul României, Ana Blandiana a prezentat volumul Patria mea A4, tradus recent în limba engleză. Romulus Rusan a vorbit despre volumul America ogarului cenușiu. După închiderea BookExpo America 2015, poeta Ana Blandiana, scriitorul Romulus Rusan și scriitoarea Doina Uricariu, directorul Institutului Cultural Român de la New York, au participat la două evenimente organizate la Washignton D.C. Partea a doua a turneului american a continuat pe coasta de vest a S.U.A., la invitația University of Southern California și a unor importante asociații ale diasporei românești. La San Francisco, în data de 7 iunie, cei doi scriitori au avut întâlnire cu publicul româno-american în cadrul unei serate literare, la reședința Dr. Felicia Radu-Rădulescu, care funcționează ca salon literar și artistic și galerie de artă. Turneul a continuat cu evenimente organizate la sediul Bisericii Învierea Domnului din Hayward, CA, la Baxter Lecture Hall, Caltech, la IC Art Gallery (3651 Terrace View Dr., Encino, CA). INSTITUTUL CULTURAL ROMÂN DE LA PARIS 13-16 mai Participare românească la „Passages – Festival des théâtres à l’est de l’Europe et ailleurs“. Cele patru reprezentații ale spectacolului coregrafic, „Cvartet pentru o lavalieră“ au avut loc în zilele de 13, 14, 15 și 16 mai 2015, la Metz. „Cvartet pentru o lavalieră“ este regizat de Varvara Ștefănescu (director al Centrului Național al Dansului din București). Din distribuție fac parteVarvara Ștefănesc, Mihai Mihalcea, Carmen Coţofană, Vlaicu Golcea și István Téglás. Spectacolul a adus în discuție, prin intermediul unei instalații coregrafic-sonore, ideea claustrării, a lipsei de distanță, a relației cu celălalt, ideea că suntem ostaticii propriei noastre existențe puse în scenă. 13-24 mai / Participarea românească la cea de-a LXVIII-a ediție a Festivalului de Film de la Cannes. Institutul Cultural Român de la Paris a susținut participarea românească în cadrul mai multor secțiuni ale festivalului. Inițiativa a fost menită să sporească vizibilitatea României și a performanțelor culturale românești. Au fost prezentate producțiile: Comoara r.: Corneliu Porumboiu și Un etaj mai jos r.: Radu Muntean în cadrul secțiunii „Un Certain Regard“, Ramona r.: Andrei Crețulescu în competiţia de scurtmetraje „Semaine de la Critique“, Mașina de făcut teme r.: Ariana Pendiuc în cadrul secțiunii „Short Film Corner“, Saul fia/Copilul lui Saul r.: Laszlo Nemes, film selectat și proiectat în competiția oficială a FIF Cannes 2015; Frontiere în selecția oficială din cadrul secțiunii „Atelier de Festival a Cinefondation“, Tibi r.: Dan Iliuţă în cadrul secțiunii „Short Film Corner“. Filmul Comoara r.: Corneliu Porumboiu a fost proiectat la secţiunea „Un Certain Regard“ și a fost premiat cu „Un Certain Talent“. Scurtmetrajele producătorilor şi realizatorilor de film din România selectate la cea de-a VIII-a ediție a programului „Romanian Short Waves“ au fost proiectate și prezentate la secţiunea non-competitivă „Short Film Corner“ a festivalului. 14-17 mai / Participarea românească la cea de-a V-a ediţie a Festivalului „Din Dragoste pentru Frumos“ care şi-a propus şi în 2015 să creeze o punte între cultură, spaţiul românesc tradiţional şi teologie. Proiectul a fost condus şi finanţat în mare parte de Mitropolia Ortodoxă Română a Europei Occidentale şi Meridionale. Printre invitaţii din acest an, artişti şi conferenţiari s-au numărat: Costion Nicolescu, scriitor şi antropolog, Jonathan Jackson, actor laureat al Emmy Award, Pr. Nicolae Tănase, Pr. Adrian Podaru, artiştii plastici Valentin Scărlătescu, Constantin Cioc, Iulian Nistea, Ioan Gînscă, muzicienii Claude şi Odile Delangle, Ioana Brok, Ioan Pop, solistul Grupului IZA. 20-31 mai 2015 / Expoziţia de fotografie „Mioveni, oraşul-uzină/Mioveni, ville-usine“ a fotografei Anne Leroy şi a jurnalistei Julia Beurq, care a fost itinerată la Bordeaux şi va fi itinerată la Paris şi la Bucureşti. În colaborare cu Asociaţia „Gironde Roumanie“ şi Château Puyol, expoziţia a fost itinerată la Bordeaux, la Sala capitulară, Cour Mably, şi a debutat la vernisajul din 20 mai cu o seară de dezbatere, în prezenţa moderatorului asociatiei Gironde-Roumanie. Ulterior, expoziţia va fi itinerată la Paris, la galeria Fait & Cause, în octombrie 2015 și la Bucureşti în 2016, în colaborare cu Institutul Cultural Român de la Bucureşti. Asocierea graficii cu discursul narativ, juxtapunerea imaginilor şi a textelor a permis construirea unui discurs vizual personal care a sugerat o lectură umană şi socială a subiectului. INSTITUTUL CULTURAL ROMÂN DE LA PRAGA 25 mai / Serie de evenimente cu ocazia aniversării a 95 de ani de la stabilirea relaţiilor diplomatice româno-cehe. Aniversarea a fost marcată printr-un seminar desfăşurat în Sala Oglinzilor a Palatului Černín, sediul Ministerului Afacerilor Externe al Republicii Cehe, şi un concert susţinut de Filarmonica de Stat din Arad în Sala Bohuslav Martinů a Palatului Liechtenstein, sediul Facultăţii de Muzică și Dans din cadrul Academiei de Arte Performative din Praga. Discuţiile au fost deschise de secretarul de stat din MAE al Republicii Cehe, Petr Drulák şi de ambasadorul României în Republica Cehă, E.S. Doamna Daniela Gîtman. Printre invitații la seminar s-au numărat fostul ambasador al Republicii Cehe în România şi actualul reprezentant special pentru problematica Holocaustului în MAE ceh, Jiří Šitler, preşedintele Asociaţiei Românilor din Republica Cehă, Nicolae Dedulea, renumitul editorialist al cotidianului ceh Hospodářské noviny, Daniel Anýž, precum şi profesori universitari din Republica Cehă – Jiří Felix, Libuše Valentová, Miroslav Tejchman şi din România – Octavia Madge. În cadrul seminarului a fost lansată lucrarea bilingvă (română-cehă) cu titlul Relaţii Româno-Cehe. Bibliografie generală, sub coordonarea Octaviei Madge, profesor la Facultatea de Litere a Universităţii din Bucureşti. Manifestările au continuat prin concertul susţinut de Filarmonica de Stat din Arad, concert organizat de Institutul Cultural Român de la Praga în colaborare cu Primăria Arad, în seara aceleiaşi zile, la Palatul Liechtenstein. INSTITUTUL CULTURAL ROMÂN DE LA STOCKHOLM 5-13 mai / Prima ediţie a Zilelor Culturii Române la Helsinki, organizată în parteneriat cu Ambasada României în Finlanda, a cuprins un program alcătuit din patru evenimente. 1. Conferinţa „Finding Happiness in Unusual Circumstances“, susţinută de profesorul Aurelian Crăiuţu la departamentul de Filozofie al Universităţii din Helsinki, în data de 5 mai. Au participat: Markku Peltonen – specialist în filozofie morală, profesor în cadrul Departamentului de istorie, Simo Knuuttila – profesor în cadrul Departamentului de teologie al Universităţii şi director al Centrului Finlandez de Excelenţă în Psihologie, Etică şi Politică, Timo Airaksinen – profesor de filozofie morală şi Gabriel Sandu – profesor de filozofie teoretică în cadrul Universităţii din Helsinki, studenţi doctoranzi şi alte cadre didactice din cadrul Departamentul de filozofie, reprezentanţi ai corpului diplomatic român la Helsinki şi membri ai diasporei. 2. Concert de jazz susţinut de Marian Petrescu Trio la clubul Storyville, în data de 7 mai. Concertul a inclus prelucrări jazzistice după piese din repertoriul clasic. 3. Întâlnire cu scriitoarea Adela Greceanula la Librăria Arkadia International Bookshop din Helsinki, în data de 9 mai. Prezentarea, a inclus o contextualizare a scenei literare din România şi o discuţie despre temele şi tehnica de construcţie poetică utilizate de scriitoarea invitată. În cadrul evenimentului au fost citite versuri din cel mai recent volum al autoarei, Şi cuvintele sînt o provincie, în limbile română şi engleză. Au fost puse la dispoziţia publicului traduceri în limba suedeză din poemele Adelei Greceanu, apărute în antologia „Rumänska synvinklar“, editată de Institutul Cultural Român de la Stockholm în 2008, şi o povestire din antologia „Skräpliv“, apărută la editura 2244 în 2013. 4. Vernisajul expoziţiei retrospective Ion Bârlădeanu la galeria MUU din Helsinki, în data de 13 mai. La vernisaj au luat vorbit Timo Soppela, directorul galeriei MUU, Excelenţa Sa Cătălin Avramescu, Ambasador al României în Finlanda şi Estonia, curatorul expoziţiei, Dan Popescu, şi artistul Ion Bârlădeanu. Expoziţia, intitulată Art Against All Odds, este o retrospectivă şi prezintă un număr de 120 de lucrări, atât desene ale artistului din anii 1970, cât şi colaje realizate de acesta înainte şi după 1989. Este prima expoziţie personală a artistului român în Europa de Nord, realizată în colaborare cu Galeria H’Art din Bucureşti şi Galeria finlandeză MUU, una dintre cele mai vechi şi mai cunoscute instituţii de gen din Helsinki. Expoziţia a putut fi vizitată până în data de 18 iunie 2015 şi a făcut parte din tururile ghidate organizate în cadrul Helsinki ArtWalks. 12-13 mai / Serie de conferinţe susţinute de istoricul Adrian Cioroianu, la sediul Institutului. Programul din 12 mai a fost deschis de ES doamna Răduţa Matache, Ambasadorul României în Regatul Suediei, și a constat în proiecția filmului documentar Un secol pentru România (produs în 2012 de TVR), urmată de o scurtă prelegere a istoricului Adrian Cioroianu despre istoria recentă a României și de o sesiune de întrebări și răspunsuri. În data de 13 mai, la Institutul Suedez pentru Politici de Securitate şi Dezvoltare (Institute for Security and Development Policy – ISDP), Adrian Cioroianu a susținut o conferinţă pornind de la tema „The Eastern Partnership ahead of the Riga Summit“. Evenimentul, moderat de către directorul institutului, dr. Svante E. Cornell, a fost urmat de o sesiune de întrebări şi răspunsuri. Parteneri: Ambasada României în Regatul Suediei și Institutul Suedez pentru Politici de Securitate şi Dezvoltare. 19 mai / Seară dedicată lui Mihail Sebastian cu prilejul împlinirii a 70 de ani de la dispariția scriitorului român și în contextul comemorării aceleiași perioade de la încheierea Holocaustului. Programul a cuprins o discuție în limba engleză între scriitorul și criticul literar suedez Magnus Florin și istoricul literar Camelia Crăciun, lector la Universitatea din Bucureşti şi cercetător la Academia Română, și lecturi în limba suedeză din opera lui Mihail Sebastian în interpretarea actorilor Thérèse Brunnander și Hannes Meidal, din trupa Teatrului Dramatic Regal. Programul a trecut în revistă întreaga creaţie a lui Mihail Sebastian, axându-se însă pe dramaturgie şi pe textele identitare (romanul De două mii de ani şi eseul Cum am devenit huligan, precum şi Jurnalul din perioada 1935-1944). Cărțile lui Mihail Sebastian au fost traduse și publicate în numeroase limbi, nu însă și în suedeză, iar evenimentul de față a fost primul program dedicat lui Mihail Sebastian organizat vreodată în Suedia. De aceea, Institutul Cultural Român de la Stockholm a comandat reputatei traducătoare Inger Johansson, pentru această ocazie, traducerea în suedeză a unei ample selecții din proza și dramaturgia autorului român. Lectura textelor a fost întâmpinată cu entuziasm de public. Printre invitaţi s-au numărat scriitorii suedezi Ulf Eriksson şi Anita Goldman, dar și reprezentanţi ai unor edituri suedeze care şi-au manifestat interesul de a publica Jurnalul. 19-21 mai / Prezenţa la Stockholm a curatoarei Olga Ştefan, invitată de către Institutul Regal de Artă din Stockholm să participe la un dialog cu artistul Ştefan Constantinescu. Discuţia cu artistul de origine română, concentrată în jurul filmelor recente realizate de acesta, a avut formatul unei lecţii deschise şi a fost găzduită în data de 19 mai de una din sălile de conferinţe ale Institutului Regal de Artă. În cadrul lecţiei, au fost proiectate filmele Prolog (2015), Şase peşti mari (2014), Cină în familie (2012) şi Troleibuzul ’92 (2011). Proiecţia a fost precedată de o introducere în opera lui Ştefan Constantinescu, realizată de Olga Ştefan, şi o discuţie despre statutul operelor de artă video, în general. A urmat un dialog între curatoarea Olga Ştefan şi Ştefan Constantinescu despre temele şi motivele abordate în filmele acestuia, despre sursele de inspiraţie şi filiaţiile cu opera altor artişti români. Evenimentul s-a încheiat cu o sesiune de întrebări din partea publicului despre tema filmelor lui Ştefan Constantinescu, dar şi despre statutul artiştilor şi posibilităţile de finanţare. Joi, 21 mai, Institutul Cultural Român de la Stockholm a găzduit prezentarea susţinută de Olga Ştefan cu titlul „Libertatea în zona gri: filmul şi fotografia în România din ’60 şi până în prezent“, proiect cu o adresabilitate largă, contextualizând istoric producţia de artă contemporană din România. Prezentarea a inclus referiri de ordin general la lucrări ale artiştilor Ion Grigorescu, Geta Brătescu, grupul Sigma, Kinema Ikon, subReal, Matei Bejenaru, Irina Botea, urmărind felul în care mediul (fotografia sau video-ul) a fost folosit în funcţie de contextul istoric şi accesul la aceste resurse, fie ca martor al revoltei, fie ca proces de rememorare sau recuperare a trecutului, ca arhivă sau ca modalitate de estetizare a realităţii. 26 mai / Program despre Paul Celan adresat în principal membrilor Asociaţiei pentru cultura evreiască din Suedia. Programul a constat într-o prelegere despre viaţa şi opera lui Paul Celan susţinută de Anders Olsson, scriitor, cadru universitar, membru al Academiei Suedeze şi traducătorul în limba suedeză al mai multor volume de Paul Celan, printre care Atemwende, volum publicat în Suedia în această primăvară. Prelegerea lui Anders Olsson a punctat legăturile lui Paul Celan cu România – studiile efectuate la Bucureşti, perioada de creaţie în limba română şi traducerile din literatura germană în limba română realizate de Paul Celan. Prelegerea a fost urmată de un mini-recital în interpretarea violoncelistei suedeze Astrid Lindell. Cu această ocazie, publicul a putut vedea expoziţia „Arhitecţi români creatori de patrimoniu cultural naţional“, găzduită la sediul institutului. Partener: Asociaţia pentru cultura evreiască din Suedia 28 mai / Vernisajul expoziţiei „Arhitecţi români creatori de patrimoniu cultural naţional“. Evenimentul a inclus o prelegere despre contextul apariţiei curentului neo-românesc şi despre influenţa acestuia asupra culturii românești şi universale, susţinută de dr. Mihaela Lazăr, asistent universitar la Universitatea de Arhitectură şi Urbanism „Ion Mincu“, vice-comisar al Bienalei de Arhitectură din Bucureşti din anul 2012 și unul dintre coordonatorii proiectului. Expoziția poate fi vizitată la sediul Institutului Cultural Român de la Stockholm până pe 17 iulie 2015. INSTITUTUL CULTURAL ROMÂN DE LA TEL AVIV 2-6 mai / „Creat(iv)e Europe –Discovering Romania through cinema and academics“, serie de evenimente academice dedicate studenţilor de la Universitatea Ben Gurion din Beer Sheva, în colaborare cu Centrul pentru Studierea Politicilor şi Societăţii Europene din cadrul Universităţii. Evenimentele au fost dedicate studenţilor Universităţii Ben Gurion din Beer Sheva şi au avut loc în campus, în program fiind incluse un master class şi o proiecţie de film românesc. Prof. Sharon Pardo, directorul Centrului pentru Studierea Politicilor şi Societăţii Europene, a deschis seria de evenimente şi a prezentat programul, punând accent pe importanţa introducerii şi familiarizării studenţilor cu istoria şi cultura României ca stat membru al spaţiului european. Dr. Ovidiu Ivancu a susţinut prelegerea cu titlul „Fifty Shades of Europe. The Romanian Public Discourse on Trans-forming/De-forming/Re-forming/Con-forming (to) Europe“, în care s-a realizat o analiză istorică, culturală şi socială a percepţiei Europei în spaţiul românesc, cuprinzând perioada renascentistă, Iluminismul, comunismul şi postcomunismul. În cadrul seriei de evenimente „Cinema Europa“, au avut loc prezentarea „Creative work in progress – 10 years of Romanian Cultural Institute în Israel“ susţinută de dr. Gina Pană şi proiecţia filmului Poziţia copilului r.: Călin Peter Netzer, în sala de cinema a universităţii. De asemena, Institutul Cultural Român Tel Aviv a organizat, alături de Ambasada României în Statul Israel, un stand naţional în cadrul evenimentelor dedicate Zilei Europei, în data de 18 mai 2015, în campusul Universităţii Ben Gurion. 4 mai / EUROFEST 2015 – celebrarea Zilei Europei la Universitatea Ebraică din Ierusalim. Ambasada României în Israel şi Institutul Cultural Român de la Tel Aviv au susținut prezența României la manifestările dedicate Zilei Europei organizate de Forumul European de la Universitatea Ebraică din Ierusalim. Cu această ocazie, ambsadorul României în Israel, ES Andreea Păstârnac a participat la masa rotundă dedicată celebrării Europei. România a fost prezentă printr-un stand de informare, deschis publicului în Forum – Campusul Muntele Scopus. Institutul Cultural Român de la Tel Aviv a prezentat activităţile şi evenimentele institutului, inclusiv cursurile de limba română. Au fost distribuite și materiale de promovare. Ambasada României în Israel a oferit materiale informative de interes general, a adus în atenţia studenţilor israelieni oportunităţile de studiu în România, precum şi programul Lectoratului de limbă română de la Universitatea din Tel Aviv. Organizat anual de Forumul European, EUROFEST reuneşte studenţi şi profesori pentru „o celebrare festivă a Europei“, în ideea familiarizării publicului tânăr israelian cu istoria şi cultura Europei unite. 6-7 mai / Celebrarea Zilei Europei la Universitatea din Haifa. Ambasada României în Israel şi Institutul Cultural Român de la Tel Aviv au organizat un stand informativ la manifestările dedicate Zilei Europei, organizate de Centrul de Studii Germane şi Europene şi Asociaţia Studenţilor din cadrul Universităţii din Haifa. European Market a reunit reprezentanți ai statelor membre UE, care au prezentat oportunități de colaborare și studii în țările respective. La stand, au fost prezentate activităţile şi evenimentele institutului, inclusiv cursurile de limba română și au fost distribuite materiale de promovare. Ambasada României în Israel a oferit materiale informative de interes general, a adus în atenţia studenţilor israelieni oportunităţile de studiu în România, precum şi programul Lectoratului de limbă română de la Universitatea din Tel Aviv. În seria de evenimente a avut loc o conferinţă internaţională cu titlul „The Idea of Europe“, cu participarea unor personalități academice. Conferința a cuprins dialoguri pe teme ale politicii și diplomației europene și ale cooperării dintre Israel și Uniunea European. De asemenea, în data de 7 mai 2015 la Muzeul Hecht a avut loc vernisajul expoziției documentare „Willy Brandt, The Federal Republic of Germany and Israel“. 7-16 mai / Proiecția filmului Toto și surorile lui, r.: Alexander Nanău în competiția DOCAVIV 2015. DOCAVIV este unul dintre cele mai importante festivaluri internaționale de film documentar. Anual, festivalul selecționează aproximativ 100 de filme documentare semnificative pentru evoluția acestui gen cinematografic. Toto și surorile lui este un proiect sprijinit de Uniunea Europeană, în parteneriat cu Policy Center for Roma and Minorities și OSF (Open Society Foundation). Filmul a participat în cadrul IDFA Pitching Forum (2011), Docu Rough Cut Boutique și Cinelink Sarajevo (2012), a fost sprijinit printr-un grant de Sundance Institute Documentary Film Programs și a participat la Sundance Documentary Edit and Story Lab 2013. Festivaluri anterioare: DokFest Leipzig, San Sebastian, Tribeca, Zurich IFF, Festival dei Popoli, Festival Premiers Plans, Warsaw Film Festival, East Silver Market, Luxembourg Film Festival. Documentarul a fost preluat pentru difuzare în Israel de către canalul de televiziune „YES“. 12 mai / „Contribuția arhitecților evrei la arhitectura orașului Chișinău“ – conferință susținută de arh. Anastasia Moscaliuc la Matnas Hadar Haifa. Evenimentul a fost organizat în colaborare cu Cercul Cultural din Haifa și Cercul Cultural din Nahariya. Conferința a fost urmată de Q&A, precum și scurte prezentări pe subiecte legate de arhitectură, arte vizuale și literatură. Au participat oameni de cultură din zona de nord a Israelului, membri ai cercurilor culturale din Haifa și Nahariya, vorbitori de limba română. 18 mai / eUrope Festival – eveniment de celebrare a Zilei Europei la Universitatea Ben Gurion din Beer Sheva. Institutul Cultural Român de la Tel Aviv şi Ambasada României în Israel au participat la manifestările dedicate Zilei Europei, organizate de Centrul pentru Studierea Politicilor şi Societăţii Europene din cadrul Universităţii Ben Gurion. România a fost prezentă printr-un stand de informare, la care au fost prezentate activităţile şi evenimentele organizate de Institutul Cultural Român de la Tel Aviv, precum şi cursurile de limba română, şi au fost distribuite materiale de promovare. Evenimentele au fost dedicate studenţilor Universităţii Ben Gurion din Beer Sheva şi au avut loc în campus, în program fiind incluse: târgul „eUrope Festival“, în cadrul căruia au fost organizate standuri naţionale ale statelor europene participante (Cehia, Croaţia, Polonia, Finlanda, Olanda, Germania, România şi Slovenia), la care au fost prezentate oportunităţile turistice, educaţionale şi culturale specifice fiecărei ţări; „Yourope“, expoziţie de fotografii realizate de studenţii universităţii, cu tema „Europa prin ochii tăi“; „Studenţii crează“, colecţie de produse handmade, inclusiv bijuterii, lucrări de design, modă în stil european; conferinţa academică „Contribuţia minorităţilor la procesul de integrare europeană“, organizată în colaborare cu Fundaţia Konrad Adenauer. 19-24 mai / Participarea pianistului român de jazz, Petrică Andrei și Amikam Kimelman Band la Internațional Jazz Summit – Love for Sale. Cele patru concerte au avut loc după cum urmează: miercuri 20 mai la North Jazz Club (Hapara Pub, Moshav Shavei Zion); joi 21 mai la Kfar Bin Nun, Emek Ayalon; vineri 22 mai, la Beit Hecht Haifa; sâmbătă 23 mai la Shablul Tel Aviv. Cu ocazia deplasării, Petrică Andrei a susținut un master class la Rimon School of Jazz and Contemporary Music și la The Youth Village for the Performing Arts at Eshkol. 29 mai – 7 iunie / Prezenţă românească la cea de-a XVII-a ediție a Festivalului Internaţional de Film Studenţesc de la Tel Aviv, la Cinemateca din Tel Aviv. În cadrul competiției internaționale, România a fost reprezentată de scurt-metrajul Idle, r.: Raia Al Souliman, proiectat miercuri, 3 iunie 2015, la Cinemateca din Tel Aviv. Proiecția a fost urmată de o sesiune de Q&A cu Raia Al Souliman, regizor, și Sarra Tsorakidis, asistent de regie. Prezența acestora la festival a fost posibilă cu sprijinul Institutului Cultural Român de la Tel Aviv. De asemenea, duminică, 31 mai, filmul Amintiri din Epoca de Aur, r.: Cristian Mungiu a beneficiat de o proiecție specială la Cinemateca din Tel Aviv. INSTITUTUL CULTURAL ROMÂN DE LA VARŞOVIA 2-12 mai / Voluntheatre – proiect polono-român, destinat elevilor de liceu, la Cracovia. Participanții la proiect au fost liceeni din Varșovia și Suceava. Cu acest prilej, au fost organizate atelierele: „Corpul în acțiune“, „Arta umbrelor“, „Ceva din nimic“ și „Spune cu voce tare!“ ce au constituit un pretext pentru inițierea dialogului intercultural, a activităților comune, lucrului în grup, stimulării creativității și spiritului întreprinzător ale tinerilor participanți. Un rezultat concret al întâlnirii a fost pregătirea de către tineri a unui ghid de animație teatrală, în versiune bilingvă, polono-română, care a putut fi utilizat la integrarea multiculturală a diverselor medii. Proiectul a fost realizat cu sprijinul financiar al Comisiei Europene, în cadrul programului „Erasmus +“. Institutului Cultural Român de la Varșovia s-a implicat în promovarea evenimentelor, organizând mai multe ateliere pe teme de cultură și istorie a României, în scopul familiarizării cu tematica românească a participanților polonezi, înainte de întâlnirea de la Cracovia, cu colegii lor români de generație. Parteneri: Centrul pentru Cultură Zacisze din Varșovia, Uniunea Polonezilor din România (Suceava) și Centrul pentru Cultură Śródmieście din Cracovia, sub patronajul Institutului Cultural Român de la Varșovia și al Ambasadei României. 14-17 mai / Institutul Cultural Român de la Varşovia a organizat la Cracovia „Festivalul culturii române“, ajuns anul acesta la cea de-a opta ediţie. Programul ediției din acest an a urmărit prezentarea componentei culturale specifice minorităților din România, și a cuprins: concertul formației Anton Pann, la Teatrul Groteska, lansarea volumului Cartea şoaptelor de Varujan Vosganian, în prezența autorului și a traducătoarei cărții, Joanna Kornaś-Warwas; expoziţia de fotografie dedicată ceramicii de Horezu, patrimoniu cultural UNESCO, la Biblioteca Voievodală din Cracovia; proiecţii de filme româneşti (lung şi scurt metraje) la Cinematograful de artă Pod Baranami; cursuri demonstrative de limba română; ateliere de dansuri regionale; concert AG Weinberger în Clubul Baccarat Live; proiecţii de desene animate româneşti şi ateliere pentru copii la Clubul DrumBun; prelegere despre bisericile fortificate din Transilvania, susţinută de arh. Łukasz Galusek, la Centrul Internaţional pentru Cultură; și o petrecere românească în Clubul DrumBun. 27-31 mai / Reputatul istoric de artă Radu Stern, invitat al Festivalului Internaţional de Fotografie Fotofestiwal de la la Łódź. Miercuri, 27 mai, Radu Stern a susținut la Galeria Națională de Artă Zachęta din Varșovia, unul dintre marile spații de artă contemporană poloneze, prelegerea cu titlul „Fotografie și memorie“, în care a prezentat succint istoria relațiilor complexe dintre fotografie și memorie în teoria acestui mediu artistic. Începând din 28 mai, Radu Stern a participat la Festivalul Internaţional de Fotografie Fotofestiwal, ca invitat în cadrul programului „Portfolio rewiew”, timp de două zile fiind în postura de mentor al tinerilor fotografi selectați în program, analizând portofolii, dând sfaturi și soluții artistice. Pe 29 mai, a susținut o prelegere despre arta fotografiei, adresată atât profesioniștilor, cât și publicului larg al festivalului. Scopul principal al festivalului este crearea unui spaţiu de prezentare a diverselor forme de fotografie, a unui forum de discuţii despre artă şi societate, dar şi căutarea unor metode alternative de a vorbi despre fotografie şi de a o expune. În afara expoziţiilor există numeroase evenimente conexe, menite să creeze o platformă a schimbului de experienţă între diferite grupe de receptori. Spectatorii, artiştii, curatorii şi profesorii se întâlnesc în cadrul atelierelor, cursurilor, prezentărilor și analizelor de portofoliu, discuţiilor şi proiecţiilor. Toate evenimentele sunt organizate în spaţii postindustriale din Łódź – foste fabrici, hale, clădiri dezafectate, creând o atmosferă specială pentru fotografiile prezentate. 27-29 mai / Conferinţa ştiinţifică internaţională „Un patrimoniu cultural incomod? Moştenirea culturală a minorităţilor naţionale, etnice şi religioase în spațiul public – mituri, ideologii, de(re)construcţii“. Evenimentul se înscrie în Programul Institutului Cultural Român de la Varşovia dedicat minorităţilor, derulat pe parcursul anului 2015. Conferința a avut ca temă centrală problema marginalizării și a reabilitării patrimoniului cultural al minorităților naționale, etnice și religioase europene, definit în sens larg, precum și al comunităților apatride și excluse social. Din România, la conferinţă au participat prof. univ. dr. Antoaneta Olteanu şi prof. univ. dr. Constantin Geambaşu de la Departamentul de Filologie Rusă şi Slavă a Universităţii Bucureşti. Organizatorii evenimentului au fost importante instituţii din cadrul Universităţii Jagiellone: Institutul de Etnologie şi Antropologie Culturală, Institutul pentru Cultură, Institutul de Filosofie şi Institutul de Studii Europene, împreună cu Facultatea de Limbi şi Literaturi Străine a Universităţii Bucureşti. 30 mai – 10 iunie / Sărbătoarea Culturii Române la Gdańsk – două săptămâni de evenimente românești la Marea Baltică. Programul românesc de la Gdańsk s-a desfășurat în spațiul public polonez sub denumirea Săptămâna românească. Programul evenimentelor a cuprins: deschiderea oficială, cu spectacolul „Oidip“, în regia lui Silviu Purcărete și interpretarea Teatrului Național „Radu Stanca“ din Sibiu, la Teatrul Shakespearian; spectacolul „Clear History“ de Nicoleta Esinencu, în interpretarea Teatrului Spălătorie din Chișinău, la Teatrul Shakespearian; vernisajul expoziției Ancăi Munteanu Rîmnic la galeria Institutul de Artă Contemporană „Wyspa“; întâlnire literară pe marginea cărții Rumun goni za happy-endem (Românul aleargă după happy-end) de Bogumił Luft, fost ambasador al Poloniei la București, la Teatrul W Oknie; spectacolul de dans „Zic Zac“ de Andreea Gavriliu, la Teatrul Shakespearian; monodrama „Wyjścia (Ieșiri)“, bazată pe texte de Herta Müller, în interpretarea actriței Aleksandra Kugacz, la Teatrul W Oknie; prelegere despre arta românească, susținută de Łukasz Galusek la Centrul Baltic pentru Cultură; proiecția filmului Aferim! r.: Radu Jude, la Teatrul Shakespearian; spectacolul lectură cu piesa Bucherest calling de Ștefan Peca, la Teatrul Shakespearian; concert-spectacol „Bach in ShowBiz“, proiect Zoli Toth, muzica Adrian Enescu, cu participarea specială a compozitorului, la Teatrul Shakespearian; spectacolul „Profu’ de religie“, în regia lui Bobi Pricop și interpretarea Teatrului Național „Marin Sorescu” de la Craiova; prelegere despre istoria contemporană a României, susținută de arh. Adam Burakowski, la Centrul Baltic pentru Cultură; proiecții de filme de lung și scurtmetraj, la Clubul ŻAK și la Institutul pentru Cultură, prezentarea expoziției în aer liber „Ceramica de Horezu – patrimoniul cultural imaterial al umanității UNESCO“; ateliere culinare, demonstrații de gătit, degustări de mâncăruri și vinuri românești, muzică tradițională, ateliere pentru copii, în curtea interioară a Teatrului Shakespearian ș.a. INSTITUTUL ROMÂN DE CULTURĂ ŞI CERCETARE UMANISTICĂ DE LA VENEŢIA 4-25 mai / Expoziție de Mihai Țopescu în Mica Galerie a Institutului Român de Cultură și Cercetare Umanistică de la Veneția cu ocazia participării artistului la expoziția colectivă „Personal Structures“ organizată de Palazzo Bembo la Bienala de Artă de la Veneția 2015. Începând cu anul 2011, Palazzo Bembo din Veneţia a inițiat o serie de manifestări în domeniul artei şi arhitecturii contemporane, invitând personalităţi de marcă ale lumii artistice internaționale. Alături de proiectele proprii, Palazzo Bembo organizează în fiecare an şi o participare (ca eveniment colateral) la Bienala de la Veneţia. Critica de specialitate defineşte arta lui Mihai Ţopescu ca ,,fiind o pendulare constantă între creştinism şi spiritul laic. Originalitatea lucrărilor sale rezidă în combinarea extraordinară a substanţei simbolice cu cea seculară, ambele fiind formulate într-o dimensiune culturală bine ancorată în realitate“. INSTITUTUL CULTURAL ROMÂN DE LA VIENA 3 mai / Tur ghidat „Enescu şi Viena“. În contextul comemorării a 60 de ani de la moartea lui George Enescu (19 august 1881 – 4 mai 1955), Institutul Cultural Român de la Viena a organizat un tur ghidat al câtorva locuri din capitala Austriei legate de biografia compozitorului George Enescu, care a locuit şi studiat în Viena în perioada 1888-1894. Turul a început cu primul popas al tânărului George Enescu în Viena: pensiunea doamnei Emmy Ursichtz (Frankenberggasse 6), unde a sosit în toamna anului 1888 împreună cu părinţii Costache şi Maria Enescu. Următorul obiectiv vizitat a fost clădirea din Nibelungengasse 10, adresa apartamentului profesorului de vioară Joseph Hellmesberger Junior şi reşedinţa lui George Enescu pe durata şederii sale în Viena. Ultimul popas a fost Wiener Musikverein (Musikvereinsplatz 1), locul în care George Enescu a studiat între anii 1888-1894 şi unde a primit, în 15 iulie 1893, Gesellschafts-Medalia Musikverein. Evenimentul face parte din seria de evenimente „Enescu şi Viena“, organizate de Institutul Cultural Român de la Viena pe parcursul anului 2015. 3 mai / Concertul „Duminică muzicală de primăvară“ susţinut de mezzosoprana de origine română Aura Twarowska, acompaniată de Mats Knutsson (orgă), la capela Palatului Schönbrunn din Viena. Programul a cuprins compoziţii de Giulio Caccini, Georges Bizet, Paolo Tosti, Nicolae Bretan şi Albert Hay Malotte. Evenimentul a fost promovat de Institutul Cultural Român de la Viena. 5 mai / Lansarea primei antologii de teatru românesc contemporan în limba germană Machtspiele – Neue Theaterstücke aus Rumänien/Jocuri de putere – Teatru contemporan românesc la Volkstheater din Viena. Cu acest prilej a avut loc spectacolul-lectură cu piesa Camera 701/Zimmer 701, în prezenţa autoarei Elise Wilk. După reprezentaţia susţinută de actorii Verena Altenberger şi Ronald Kuste, editorul Irina Wolf şi traducătorul antologiei, Daria Hainz, au participat la o dezbatere despre teatrul românesc contemporan. Machtspiele – Neue Theaterstücke aus Rumänien a apărut la prestigioasa editură Theater der Zeit din Berlin şi cuprinde cinci piese semnate de: Gianina Cărbunariu (Schrift in Großbuchstaben/Tipografic Majuscul şi Spargel/Asparagus), Catinca Drăgănescu şi Eugen Jebeleanu (dontcrybaby), Roxana Marian (Medea oder Über das eheliche Glück/Medeea sau Despre fericirea conjugală) şi Elise Wilk (Zimmer 701/Camera 701). Antologia completează seria „Dialog“ a editurii Theater der Zeit şi a apărut cu sprijinul Institutului Cultural Român, prin programul Translation and Publication Support Programme (TPS) şi al reţelei europene de traduceri Traduki. În cadrul turneului de promovare, antologia a fost prezentată la Berlin, în data de 18 martie, la librăria cu specific teatral „Einar & Bert“ în prezenţa Gianinei Cărbunariu. Totodată, la Viena volumul a fost prezentat în avanpremieră pe 12 aprilie în cadrul evenimentului de încheiere a festivalului de teatru „Die Besten aus dem Osten“/„Cei mai buni din Est“. La Bremen, lansarea volumului a avut loc pe 20 aprilie, la Teatrul Bremer Shakespeare Company unde au fost susţinute lecturi scenice ale pieselor Zimmer 701 şi Spargel de Gianina Cărbunariu, cu o introducere realizată de Irina Wolf. În data de 5 iunie, antologia a fost prezentată la Teatrul Junges Schauspielhaus din Zürich, Elveţia. Evenimentul din data de 5 mai a fost organizat de Institutul Cultural Român de la Viena în colaborare cu Societatea Austro-Română (AUSTROM), Editura Theater der Zeit şi Volkstheater din Viena. 5-31 mai / Reprezentanţi ai industriei creative din România în cadrul festivalului Designmonat Graz. Proiectul Life for Design – upcycling for life organizat la Galeria Raimann din oraşul Frohnleiten a prezentat obiecte de design românesc contemporan alături de design din zona Steiermark. România a fost reprezentată de brandurile: Alexandra Constantinescu, Alina Constantin, Bogdan Ciocodeică & Diana Roşu, LOCAL, Mădălina Teler, Monotremu, Prototip Studio. În cadrul proiectului, în data de 16 mai, Alin Teglaş a susţinut prelegerea „A Tribute to Computer“, prezentând colecţiile sale de bijuterii neconvenţionale realizate din piese de calculator reciclate. Prelegerea a făcut parte din seria de evenimente Life for Design – upcycling for life care a cuprins intervenţii ale artistei Jeni Nocheva din Graz, prezentând metode creative de refolosire a materialelor (plastic şi hârtie) şi ale pictorului Michael Raimann, proprietarul galeriei cu acelaşi nume, cu prelegerea „Deşeurile ca material pentru obiectele de artă“. Proiect organizat de oraşul Frohnleiten şi galeria Raimann în colaborare cu Institutul Cultural Român de la Viena. 6 şi 12 mai / Simpozion Lucian Blaga – 120 de ani de la naştere, la sediul Institutului. Sub titlul „Forum România XVIII“, simpozionul a cuprins lansarea traducerii în limba germană a volumului Cenzura transcendentă, ultimul din Trilogia cunoaşterii a lui Lucian Blaga, tradusă de prof. dr. Rainer Schubert, şi prezentări şi prelegeri pe baza volumului, susţinute de prof. dr. Rainer Schubert, prof. dr. Mădălina Diaconu, prof. dr. Ioan Moga, moderator fiind prof. dr. univ. Larisa Schippel. În cadrul evenimentului a fost difuzat un interviu în limba germană cu Dorli Blaga, realizat în aprilie 2015 de Peter Sragher. Fiica lui Lucian Blaga povesteşte întâmplări din perioada petrecută cu tatăl său la Viena. Lansarea traducerii în limba germană a volumului Cenzura transcendentă, publicată cu sprijinul Institutului Cultural Român, prin programul TPS, completează seria „Forum România“ apărută la Editura Frank&Timme. Evenimentul a fost organizat în colaborare cu Societatea Austro-Română (AUSTROM), Universitatea din Viena prin Institutul de Romanistică şi Catedra de Teologie şi Istorie a Bisericilor Răsăritene din cadrul Facultăţii de Teologie Romano-Catolică şi editura berlineză Frank&Timme. În data de 12 mai, a avut loc dezvelirea plăcii memoriale de la adresa Buchleitengasse 42, Viena, unde a locuit poetul, gânditorul şi diplomatul român Lucian Blaga în perioada 1932-1937. Manifestarea s-a desfăşurat în prezenţa E.S. Silvia Davidoiu, ambasadorul României la Viena, a preşedintelui asociaţiei „Unirea. Freunde Rumäniens in Österreich“, Marius Lebăda, care a iniţiat amplasarea plăcii memoriale, a lui Dorel Uşvad, care a coordonat realizarea acesteia în România, a directorului Institutului Cultural Român de la Viena, Irina Cornişteanu, a secretarului general al AUSTROM, Lukas Vosicky, a preşedintelui Asociaţiei Şvabilor Bănăţeni din Austria, Hans Dama şi a reprezentanţilor Primăriei sectorului 18 din Viena. 6 mai / Concert Arcadia String Quartet la Wiener Musikverein. Societatea „Prietenii Muzicii“ din Viena şi Radio Stephansdom au organizat un concert de muzică clasică în interpretarea Arcadia String Quartet (Ana Török, violină; Răsvan Dumitru, violină; Traian Boală, violă şi Zsolt Török, violoncel). Programul a cuprins lucrări de Joseph Haydn, Béla Bartók, Dan Variu şi Leoš Janáček. Evenimentul a fost promovat de Institutul Cultural Român de la Viena. 7 mai / Concert „Enescu şi Viena“ la Barocksaal din Altes Rathaus, Viena, primul din seria de evenimente muzicale omonime organizate în 2015 de Institutul Cultural Român de la Viena. Programul muzical a fost susţinut de Raluca Ştirbăţ (pian), Rudolf Leopold (violoncel) şi ansamblul cameral ATOUT (Roland Herret, violină; Kirill Maximov, violină; Maria Wahlmüller, violină; Claudia Schwarzl, violină; Joachim Kelber, violă; Anna Dekan, violă; Tobias Wögerer, violoncel şi Jakob Gisler, violoncel). Repertoriul serii a cuprins compoziţii de George Enescu (Trei cântece pe versuri de Carmen Sylva, Nocturne et Saltarello, Rapsodia Română, Octet Op. 7), Gustav Mahler (Două cântece) şi Richard Strauss (Dimineaţa, Op. 27, Nr. 4). Concertul a fost organizat în colaborare cu Societatea Internaţională „George Enescu“ din Viena, Societatea Austro-Română (AUSTROM), cu sprijinul Bank Austria şi Liliac – The Wine of Transylvania. 9 mai / Seară literară cu Dagmar Dusil la sediul institutului. Sub titlul „Amintiri din Transilvania“, evenimentul a cuprins prezentarea volumelor Privind înapoi prin fereastra bucătăriei/Blick zurück durchs Küchenfenster şi Miniaturi sibiene/Hermannstädter Miniaturen, în prezenţa scriitoarei Dagmar Dusil, care a susţinut o lectură în limbile română şi germană, acompaniată de pianistul Peter Szaunig, care a interpretat opere ale compozitorilor din Transilvania: Carl Filtsch şi Rudolf Wagner-Regény. Seara a fost moderată de dr. Thomas Ziegler. Evenimentul a fost organizat în colaborare cu Biroul de informare şi promovare turistică al României la Viena. În cadrul turneului de promovare de la Viena, autoarea a susţinut o lectură în data de 8 mai, la sediul Asociaţiei Saşilor din Transilvania de la Viena (Vereinsheim der Siebenbürgen Sachsen), unde a prezentat volumul Privind înapoi prin fereastra bucătăriei. 13 mai – 26 iunie / Participarea artistei Ioana Păun la proiectul Performigrations: People Are The Territory. Galeria Kunstraum Lakeside din Klagenfurt găzduieşte lucrarea regizoarei Ioana Păun Natalia, turn the light on, care abordează statutul și vulnerabilitatea migrației forțate din spaţiul european. În cadrul expoziţiei, în data de 18 iunie, a fost proiectat filmul Compania România r. Ioana Păun și Maria Draghici, în prezenţa regizoarei care a susţinut un artist talk. Finisajul expoziţiei va avea loc în data de 26 iunie, la Lendhafen (Klagenfurt) şi va include performance-ul Aproape de piele realizat de Ioana Păun în colaborare cu bărbați aflați în exil din spații precum Afghanistan, Siria sau Nigeria. Natalia, turn the light on face parte din proiectul de cercetare culturală Performigrations: People Are The Territory, finanţat cu sprijinul Comisiei Europene prin Programul Cultura (2007-2013) şi implementat în Austria de Institutul pentru Ştiinţe ale Comunicării şi Media al Universităţii Alpen-Adria din Klagenfurt cu sprijinul Institutului Cultural Român de la Viena, a Cancelariei de Stat a Austriei, a Asociaţiei Lend|hauer şi a galeriei Kunstraum Lakeside. Oraşele participante la proiectul Performigrations: People Are The Territory sunt Klagenfurt (Austria), Montreal (Canada), Toronto (Canada), Vancouver (Canada), Atena (Grecia), Bologna (Italia), La Valetta (Malta), Lisabona (Portugalia). 15 mai / Eveniment aniversar Ioan Holender, director artistic al Festivalului Internaţional „George Enescu“. Manifestarea organizată de Ambasada României la Viena a reunit personalităţi de marcă din Austria şi din România, care l-au omogiat pe Ioan Holender. Institutul Cultural Român de la Viena a susţinut prezenţa la eveniment a doamnei Marina Constantinescu şi a domnului Emil Hurezeanu. 17-23 mai / Viena a fost gazda ediţiei 2015 a concursului Eurovision, care a împlinit 60 de ani de la înfiinţare. Desfăşurat sub motto-ul Building Bridges, concursul de anul acesta a reunit 40 de participanţi şi delegaţii naţionale. Startul Săptămânii Eurovision a avut loc în data de 17 mai în piaţa primăriei din Viena, locul în care a fost amenajat Eurovision Village, Cartierul General Eurovision. În cadrul concursului european au avut loc trei evenimente transmise în direct: seminfinalele din 19 şi 21 mai şi finala Eurovision din 23 mai. România a fost reprezentată de formaţia Voltaj cu piesa De la capăt. Prezenţa delegaţiei României la Viena a fost sprijinită de Institutul Cultural Român, prin Direcţia Relaţii Internaţionale, iar Institutul Cultural Român de la Viena, Ambasada României la Viena şi Biroul de promovare şi informare turistică al României la Viena au susţinut logistic şi au promovat evenimentele la care au participat reprezentanţii români la Eurovision. 20 mai / Recitalul „Lumière“ susţinut la sala Bösendorfer din Mozarthaus Viena de Matei Ioachimescu (flaut) şi Cătălina Butcaru (pian). Programul a cuprins lucrări de Claude Debussy şi André Jolivet interpretate şi pe CD-ul de debut „Lumière“, lansat de cei doi artişti în anul 2014. Matei Ioachimescu şi Cătălina Butcaru se numără printre cei mai apreciaţi artişti ai acestei generaţii. Sunt doi muzicieni cu o înţelegere profundă a muzicii clasice, iar viziunile lor se întâlnesc pe tărâmul orginalităţii şi al fanteziei muzicale. Colaborarea dintre cei doi datează de mai mulţi ani şi a avut ca rezultat o serie de proiecte printre care se numără şi primul turneu naţional intitulat „Paris“. Evenimentul de la Mozarthaus a fost organizat de Institutul Cultural Român de la Viena, în colaborare cu Societatea Austro-Română. 21 mai / Eurovision 2015 – Eveniment de prezentare a României la VHS (Asociaţia Instituţiilor de Învăţământ Superior din Viena) Urania. Programul evenimentului a debutat cu prezentare multimedia a principalelor obiective turistice din România, realizată de Simion Giurcă, reprezentant al Biroului de promovare şi informare turistică al României la Viena. Institutul Cultural Român de la Viena a marcat aniversarea a 135 ani de la naşterea scriitorului Tudor Arghezi prin prezentarea unor volume apărute la editura Institutului Cultural Român şi a unor publicaţii din fondul de carte al Bibliotecii Institutului Cultural Român de la Viena. Manifestarea s-a încheiat cu o sesiune de autografe oferite de formaţia Voltaj (Călin Goia, voce; Oliver Sterian, tobe; Valeriu Ionescu, bas; Gabriel Constantin, chitară şi Adrian Cristescu, clape), reprezentant al României la ediţia din acest an a concursului internaţional Eurovision. Prezentarea a făcut parte din seria de evenimente „Urania: 12 points“, organizată de VHS pe perioada de desfăşurare a concursului Eurovision. 22 mai / Concert Petra Acker featuring World Kollektive în clubul Reigen din Viena. Proiectul World Kollektive cuprinde artiştii Petra Acker (voce), Julia Siedl (pian), Stefan Bartus (chitară bas) şi Matheus Jardim (tobe) şi a fost înfiinţat spontan în octombrie 2014, după un jam-session organizat la Viena. În ianuarie 2015 au susţinut primul concert la Bratislava, oferind publicului un melanj de stiluri muzicale în ritmuri de jazz, worldmusic, latin, r’n’b, funk, afro și „balcan soul“. În octombrie 2014 Petra Acker a susţinut un concert la Viena în cadrul festivalului Jazz auf der Wieden, organizat de Primăria Sectorului 4 din Viena (Wieden) împreună cu Institutul Cultural Român de la Viena. Eveniment promovat de Institutul Cultural Român de la Viena. 24 mai / Expoziţie de pictură şi sculptură găzduit la sediul Institutului în cadrul LSRS Charity Event, eveniment iniţiat de Liga Studenţilor Români din Străinătate – filiala Austria. Expoziţia a cuprins lucrări semnate de artişi români precum Silviu Oravitzan, Dacian Andoni, Cristian Sida, Dorin Creţu, Ştefan Călărăşanu, conceptul expoziţional fiind semnat de curatorul Anamaria Altmann. Proiectul a urmărit strângerea de donaţii (îmbrăcăminte) pentru copii nevoiaşi sau cu dizabilităţi din România. 27 mai / Transculturalitate – Enescu şi Viena, eveniment dedicat istoriei muzicii, în contextul programului educaţional intitulat „Transculturalitate“ al Universităţii de Muzică şi Artă de la Viena. Seara a început cu prelegerea „Despre străini: ţări şi oameni – Transculturalitatea şi Istoria Muzicii“, susţinută de Melanie Unseld în dialog cu Cornelia Szabo-Knotik. A doua parte intitulată „Despre oameni străini…?“ a cuprins un program artistic realizat de prof. Marialena Fernandes alături de studenţii săi: Rusanda Panfili (vioară), Mats Johansson (corn) şi Alfredo Ovalles (pian). Repertoriul serii a fost format din compoziţii de George Enescu, Jane Vignery, Federico Ruiz şi Charles Koechlin. 29 mai / Concert Fanfara Ciocârlia & Adrian Raso la Wiener Konzerthaus. Evenimentul a făcut parte din turneul de promovare a albumului Devil’s Tale care cuprinde 32 de concerte susţinute în 11 ţări (Australia, Noua Zeelandă, Marea Britanie, Franţa, Luxemburg, Germania, Belgia, Austria, Cehia, Elveţia şi Olanda). Turneul a debutat în data de 6 martie la Adelaide (Australia) şi s-a încheiat în data de 31 mai la Tilburg (Olanda). Pentru concertul de la Viena, componenţa fanfarei a fost: Oprică Ivancea (saxofon), Laurenţiu Mihai Ivancea (trompetă), Costică Trifan (trompetă), Monel Trifan (tubă), Paul Marian Bulgaru (trompetă), Constantin Călin (tubă) şi Constantin Cantea (tubă). Evenimentul s-a încadrat în seria de concerte world, organizată de Wiener Konzerthaus, care aduce în 2015 în atenţia publicului vienez muzicieni din Portugalia, Statele Unite ale Americii, România, Cuba, Columbia, Coasta de Fildeş şi Mali. Concertul Fanfara Ciocârlia & Adrian Raso a fost promovat de Institutul Cultural Român de la Viena. 29 mai / Spectacolul „Flori pentru Algernon“, în regia şi interpretarea Iuliei Colan, prezentat de Institutul Cultural Român de la Viena şi Teatrul Pygmalion. „Flori pentru Algernon“ este un one woman show realizat în anul 2012 care are la bază opera omonimă a lui Daniel Keyes. Spectacolul este o producţie a Teatrului Act din Bucureşti. În cadrul ediţei din 2012 a Festivalului Internaţional al Spectacolelor de Studio de la Piteşti, Iulia Colan a primit premiul special „Pour la Jeunesse“ pentru acest spectacol. De asemenea, spectcolul i-a adus premiul cel mare la Gala Star Bacău 2009, iar în cadrul celei de-a doua ediţii a Festivalului Naţional de Teatru INDEPENDENT din 2014, actriţa a primit Premiul one man/woman show pentru acest rol. Institutul Cultural Român de la Viena a dedicat seara de 29 mai teatrului și memoriei lui Mihail Sebastian, de la a cărui trecere în nefiinţă s-au împlinit 70 de ani. 30-31 mai / „Culorile copilăriei“ – expoziţie şi ateliere de desen dedicate Zilei Internaţionale a Copilului. Vernisajul a avut loc în prezenţa tânărului artistul David Alexandru şi a fost urmat de ateliere de desen şi pictură dedicate copiilor. Expoziţia a cuprins lucrări realizate prin tehnică grafică (creion, cărbune), ulei pe pânză şi acril pe pânză. 